PASTORALA LA NAȘTEREA DOMNULUI 2018 


t IOAN 
Din mila lui Dumnezeu Arhiepiscop al Timişoarei 
şi Mitropolit al Banatului 


lubitului cler și dreptmăritorilor creștini din cuprinsul Arhiepiscopiei Timișoarei, har, milă și pace de la Dumnezeu 
Părintele luminilor și de la noi arhierești binecuvântări 


„Acesta este Dumnezeul nostru (...), pe pământ S-a arătat și cu oamenii împreună a locuit.” (Baruh 3, 36-38) 


lubiţi fraţi şi surori în Domnul, 

Purtaţi fiind pe aripile colindelor noastre românești, am ajuns azi la Betleem. Și acolo, într-o peşteră, Îl vedem 
stând pe tron pe Fiul lui Dumnezeu. leslea a fost cel mai strălucitor tron de pe pământ, pe care a șezut Fiul lui Dum- 
nezeu. Hristos a venit aici, pe pământ, să-Şi ia înapoi Împărăţia pe care Satan încerca de mii de ani să o stăpânească. 

Oare în univers nu mai erau atâtea planete cu stânci aspre, așa cum, în mare parte, era Ţara lui Israel?! De ce 
pământul?! Pentru că aici era comoara lui Dumnezeu: omul. 

Hristos a venit să-l caute pe om până în adâncul pământului, dar Îl vom vedea pe Fiul lui Dumnezeu coborând 
şi până în adâncul iadului să-l ridice pe Adam. 

Ce comoară scumpă este omul! Tatăl îl răscumpără pe om prin Jertfa Fiului Său: „Căci Dumnezeu așa a iubit 
lumea, încât pe Fiul Său Cel Unul-Născut L-a dat, ca oricine crede în El să nu piară, ci să aibă viaţă veșnică” (loan 3, 
16). Înlăcrimatul Dumnezeu Îşi trimite Fiul în univers să-l găsească nepreţuita comoară pierdută. Și unde o caută 
Fiul lui Dumnezeu?! Într-o peşteră, în întuneric. Acolo l-a găsit pe om. Aşa cum vântul nu are tihnă, tot aşa nici omul 
nu va avea tihnă până nu se întoarce la Dumnezeu. 

Aici, în Peştera din Betleem, s-au întâlnit: Cerul cu pământul, Fiul lui Dumnezeu cu omul, comoara lui Dumnezeu. 
Îngerii coboară şi ei din înaltul cerului să se bucure că Fiul lui Dumnezeu a găsit drahma cea pierdută (cf. Luca 15, 
8-10). Îngerii s-au bucurat împreună cu păstorii că Lumina le-a răsărit oamenilor aici, în adâncul pământului, în 
adâncul căderii omului. 

Care era oare starea sufletească a Fecioarei Maria și a Dreptului losif în acel moment astral din istoria mântuirii 
noastre? Doi pământeni care nu au avut loc printre oameni, ci i-a primit o peșteră rece. Bucurie, uimire și tristeţe, 
aceste stări o vor însoți pe Fecioara Maria cât va trăi pe pământ, fiind alături de Hristos în Egipt, pe Golgota, dar și 
pe Eleonul bucuriei, la Înălţarea Lui la Cer. 

Faptul că a trebuit să fugă în Egipt cu Pruncul arată că lisus Hristos n-a venit să caute doar un popor, cel al lui 
Israel, ci toate neamurile. Prin Întruparea Sa, Fiul lui Dumnezeu devine Comoara noastră, Comoara Cea de Sus, pe 
care o căutăm azi noi, cei ce credem în Preasfânta Treime Dumnezeu. Prin Botez devenim căutătorii Celui de Sus, 
adică ai lui Hristos. Fericit va fi omul care, în această viață pământească, va afla Comoara Cea de Sus. 

Te întreb, iubite frate: Ai început să-L cauţi pe Hristos? L-ai găsit pe Hristos? Vei zice: Dar unde să-L caut? Pe 
calea Crucii, a sfințeniei, pe cărarea Bisericii, iar nu pe calea desfătării și a păcatului. Hristos este printre cei răniţi de 
păcate, printre cei aflaţi în suferință, printre cei flămânzi, printre cei care acum, în plină iarnă, n-au nici un adăpost. 
Căci viaţa nu poate fi minţită. 


lubiți credincioşi, 

Prin harul Duhului Sfânt marele Profet Isaia ne-a lăsat această mărturie despre Cel Ce va veni să ne caute astăzi: 
„Un Prunc S-a născut nouă, un Fiu S-a dat nouă, a Cărui stăpânire e pe umărul Lui şi se cheamă numele Lui: Înger 
de mare sfat, Sfetnic minunat, Dumnezeu tare, biruitor, Domn al păcii, Părinte al veacului ce va să fie” (Isaia 9, 5). 

O, alesule al lui Dumnezeu Profet Isaia, ţie ţi-a descoperit Dumnezeu aceste cuvinte cu aproape opt sute de 
ani înainte de momentul binecuvântat din istoria mântuirii neamului omenesc! Prin harul Duhului Sfânt ai ajuns 
la Betleem înaintea noastră și te-ai bucurat în Duhul de vederea Pruncului, a Domnului păcii, Părinte al veacului 
ce va să fie. Câtă bucurie a fost în sufletul Profetului când a văzut de Sus plinirea cuvintelor vestite de el prin harul 
Duhului Sfânt! Şi pe noi ne mângâie Dumnezeu la fiecare Sfântă Liturghie, când Îl vedem pe Fiul Său, Hristos, în 
stare de jertfă pentru noi. Fiul lui Dumnezeu ne caută și azi, iar apoi ne hrăneşte cu Pâinea Vieţii, cu Însuși Trupul 
şi cu Însuşi Sângele Său. lată cu ce ne hrăneşte Dumnezeu pe noi, cei răniți de păcate, pentru a ne putea ridica şi a 
continua drumul spre Cer, spre Împărăţia Tatălui! Să facem şi noi o cărare printre stele şi să ajungem la Dumnezeu. 

Azi este, la plinirea vremii” (cf. Gal. 4, 4), dar și împlinirea cuvintelor rostite prin harul Duhului Sfânt de către Pro- 
fetul Isaia. Această zi a așteptat-o Profetul Isaia şi a aşteptat-o Adam. O aşteptăm și noi în fiecare an, să-L întâlnim 
pe Hristos Prunc şi să ne închinăm Lui în Peștera din Betleem. Au venit de Sus îngerii cu o cântare sfântă: „Slavă 
întru cei de sus lui Dumnezeu și pe pământ pace, între oameni bună-voire” (Luca 2, 14). Au venit păstorii, dar au 
venit și magii conduși de stea, din Orient, şi astfel s-au împlinit cuvintele psalmistului: „Își vor aduce aminte și se 
vor întoarce la Domnul toate marginile pământului” (Ps. 21, 31). Magii s-au întors în ţara lor, unde au dus Vestea 
cea bună de la plinirea vremii și a revărsării darului de Sus pe pământ. lată și magii, de departe venind, au găsit 
Comoara Cea de Sus într-o peşteră din Betleem. 

Azi, şi noi, prin credinţă și prin Sfânta Liturghie, am ajuns la Betleem. Şi suntem convinși că „taina cea din veac 
ascunsă și de îngeri neștiută” (Troparul Maicii Domnului, glasul al IV-lea), taina cea ascunsă din veacuri şi din nea- 
muri (cf. Col. 1, 26) ni se descoperă odată cu Naşterea Pruncului lisus. În Peşteră, care acum devine palat pentru 
Împăratul Hristos, ne primesc şi pe noi Maica Domnului şi Dreptul Iosif, ca odinioară pe îngeri, pe blânzii păstori şi 
pe magii înţelepţi. Fecioara Maria ne arată Comoara Cea de Sus, pe care i-a încredințat-o Dumnezeu Tatăl. 

O, ce mare taină! Dumnezeu i-a încredinţat Sfintei Fecioare Maria să-L crească aici și să-L ocrotească pe Pruncul 
lisus, pe Fiul Său Întrupat, Om adevărat şi Dumnezeu adevărat. Este cutremurător şi fascinant să vezi cum Dumnezeu 
Tatăl Îşi încredinţează Fiul unei Fecioare, iar nu unui înger. Cât de tânără era Fecioara față de un înger! Însă, acolo 
unde Dumnezeu revarsă har, se biruie rânduiala firii. lată lucrarea lui Dumnezeu săvârșită printr-o Fecioară, cea mai 
aleasă dintre fecioare, care va deveni mai cinstită decât heruvimii și mai mărită fără de asemănare decât serafimii. 

lubite tinere fecioare ale neamului nostru românesc, Dumnezeu dorește să vă încredințeze și vouă nașterea 
şi creşterea unor copii sfinţi. Sunteţi pregătite, iubite fecioare românce, să purtaţi pe ale voastre braţe fiii sfinţi ai 
neamului nostru românesc, sfinți români? Priviţi la istoria neamului nostru, câte mame au crescut pe ale lor brațe 
sfinţi, martiri, eroi, bărbaţi făuritori de neam şi ţară! Nu pe altcineva aşteaptă Dumnezeu să-i încredințeze naşterea 
şi creșterea pruncilor, ci pe voi. 

Întindeţi azi ale voastre binecuvântate braţe spre Cer şi veţi primi dar şi har să vă învredniciţi să fiți mame de 
sfinți români. 


Dreptmăritori creștini, 
Vechiul Testament ne redă profeţii despre venirea lui Mesia, dar și marea așteptare a omului pentru a fi izbăvit 
din latura și din umbra morții (cf. Isaia 9, 1). Nădejdea venirii lui Mesia o vedem dată de Dumnezeu chiar la înce- 

put, în Cartea Facerii: „Duşmănie voi pune între tine și femeie, între sămânţa ta și sămânţa ei; Acesta îţi va zdrobi 
capul, iar tu îi vei înțepa călcâiul” (Fac. 3, 15). Omul a nădăjduit că va veni timpul când se va împăca pe veșnicie cu 
Dumnezeu și Cineva îi va restaura pe Adam și pe fiii lui. Profetul leremia ne spune:,„Adu-Ţi aminte, Doamne, și nu 
strica legământul Tău cu noi” (leremia 14,21). 

Evanghelia este icoana tuturor adevărurilor, este o mărturie deplină a acestei așteptări mereu vii, iar Sfântul 
Apostol Pavel le spune evreilor că Vechiul Testament este umbra bunurilor viitoare (Evrei 10, 1). 

lată cum i-a pregătit Dumnezeu pe oameni pentru venirea în lume a Fiului Său: printr-o prezenţă personală, 
prin Întruparea şi Naşterea din Fecioara Maria. 

Sfântul Apostol Pavel, în Epistola către Timotei, spune: „Mare este taina dreptei credinţe. Dumnezeu S-a arătat 
în trup” (| Timotei 3, 16). 

Mântuirea noastră a fost săvârșită de Fiul lui Dumnezeu Întrupat, de Dumnezeu-Omul. Prin Întrupare Fiul lui 
Dumnezeu face deosebirea între ce este pieritor şi ce este nemuritor, chemând sufletele noastre la desăvârșire (cf. 
Matei 5, 48) și ne cere, așa cum spune Apostolul Pavel, să ne îmbrăcăm în omul cel nou, care este făcut după chipul 
lui Dumnezeu, în dreptatea și sfințenia adevărului (cf. Efeseni 4, 24). Biserica noastră strămoșească este stâlpul și 
temelia adevărului (cf. | Timotei 3, 15). În sânul Bisericii, în Casa lui Dumnezeu, se cuvine să se nască și să crească 
fiii neamului nostru românesc. 

Sfântul Simeon Noul Teolog învaţă că fiecare dintre noi, creştinii, naștem pe Hristos prin credinţă, însă 
duhovnicește. Prin Botez şi apoi prin Pocăinţă și prin Împărtășanie EI străluceşte în inimile noastre, iar noi păstrăm 
Comoara Aceasta, pe Hristos, în vase de lut (cf. II Corinteni 4, 6-7), adică în firea noastră pământească. Luând firea 
noastră pământească lisus Hristos ne-a împăcat cu Dumnezeu Tatăl. 

Sfântul Apostol Pavel spune despre Hristos: „El este pacea noastră, El care a făcut din cele două una, surpând 
peretele cel din mijloc al despărțirii, desființând vrăjmăşia în Trupul Său (...), ca întru Sine pe cei doi să-i zidească 
într-un singur om nou și să întemeieze pacea” (Efeseni 2, 14-15). 

Pentru revărsarea iubirii lui Dumnezeu în firea noastră S-a întrupat Mântuitorul și, precum Dumnezeu una 
este (cf. loan 17, 21-22), toţi să fim una, să ne unească pe toţi: unitate în sânul familiei, unitate și frăţietate între fiii 
aceluiaşi popor. Şi astfel să te dăruiești tuturor, aşa cum se dăruieşte soarele, cum se dăruiesc florile. 


lubiții mei fii duhovnicești, 

Fără sfinţenia desăvârşită a Sfintei Fecioare Maria nu ar fi fost posibilă Întruparea Fiului lui Dumnezeu şi nici 
îndumnezeirea noastră. De aceea trebuie să o cinstim pe Maica Domnului, cea care a fost fecioară înainte de naștere, 
fecioară în timpul nașterii și fecioară după naștere. Fecioara Maria a acceptat logodirea cu Bătrânul și Dreptul losif, 
aşa cum se logodesc florile cu razele soarelui. 


lubiți fraţi români, 

Am sărbătorit anul acesta Reîntregirea neamului nostru românesc jertfit multe secole pe altarul istoriei. Unita- 
tea este de la Dumnezeu şi, pe cât de plăcută Îi este lui Dumnezeu, pe atât de folositoare ne este nouă ca popor 
creștin:,lată acum ce este bun și ce este frumos, decât numai a locui fraţii împreună (...); că unde este unire, acolo 
a poruncit Domnul binecuvântarea și viaţa până în veac” (Ps. 132, 1-3). Dezbinarea este de la diavol, urgisită de 
Dumnezeu și mult păgubitoare societății noastre românești. 

lubiților, să punem început bun vieţii noastre, așa cum ne învaţă Hristos în Evanghelia Sa, să rămânem neclintiţi, 
tari în credinţă, milostivi, iubitori de semenii noștri care sunt în grele încercări în viaţa aceasta. 

Să audă Dumnezeu glasul rugăciunii noastre și să se audă și în Cer și în lume că România nu-i o ţară mută. 

Vă urez ca Sfintele Sărbători în care am intrat să vă aducă liniște, sănătate, mulțumire sufletească, mult spor 
întru toate faptele cele bune. 

Hristos Se naște, slăviţi-L! 

Hristos din ceruri, întâmpinaţi-L! 

Hristos pe pământ, înălţaţi-vă! 


Alvostru, al tuturor, de tot binele voitor, 


T loan 
Arhiepiscopul Timişoarei şi Mitropolitul Banatului 

REVOLUȚIA DIN DECEMBRIE 1989, 
DE LA TIMIȘOARA 


Anul 1989 a fost marcat, la nivel internaţional, de un val de evenimente care au condus la căderea, rând pe rând, 
a regimurilor comuniste din Europa Centrală şi de Est. 

Perioada dintre 16 şi 20 decembrie 1989 a cuprins evenimentele cunoscute sub denumirea de „Revoluţia de 
la Timişoara”. 

Înainte de evenimentele de la Timişoara, declanşate la 16 decembrie 1989, la laşi, un grup de oponenți ai 
regimului Ceauşescu, a avut o tentativă de organizare a unui protest, în Piaţa Unirii, la care urmau să participe 
intelectuali, studenţi, dar şi muncitori. 


16 DECEMBRIE 1989: Mai mulţi credincioşi reformaţi din Timişoara demonstrează paşnic, în jurul bisericii 
reformate din Piaţa Maria, împotriva unei decizii judecătoreşti prin care pastorul reformat Lăszl6 Tok&s urma să 
fie evacuat şi mutat în altă localitate. Mişcarea avea să se extindă, la ea participând studenţi, muncitori, precum şi 
alţi locuitori ai oraşului. 

În jurul orei 16.00, mai multe tramvaie sunt blocate de către manifestanți şi se strigă,„Jos cu Ceauşescu!” O parte 
a mulţimii merge spre Căminele Studenţeşti pentru a aduna noi demonstranți. Se ajunge şi la sediul PCR unde au 
loc altercaţii cu autorităţile şi unde se efectuează şi primele arestări. Până la miezul nopţii, unii manifestanți, printre 
care şi pastorul Lăszl6 Tokes, sunt bătuţi şi arestaţi. 


17 DECEMBRIE 1989: Nicolae Ceauşescu convoacă o teleconferinţă cu activul de partid şi de stat din judeţe şi 
anunţă, în legătură cu manifestaţiile din Timişoara, că a dat ordin să se tragă. 

„Se somează, oricine nu se supune se socotește stare de necesitate şi se aplică legea! În Timişoara a fost atacat şi 
sediul. Nu s-a reacţionat, s-a întors şi obrazul celălalt, de parcă ar fi fost lisus Hristos. Începând de astăzi toate unităţile 
Ministerului de Interne, inclusiv miliția, trupele de securitate, unităţile de grăniceri, vor purta armament de luptă, inclusiv 
gloanțe! Fără discuţie! Cu respectarea regulamentelor şi normelor legale de somaţie, conform legilor Constituţiei. Dar 
oricine atacă un ofițer, un soldat, trebuie să primească riposta. Oricine intră într-un consiliu popular, într-un sediu de 
partid sau sparge un geam la un magazin trebuie să primească riposta imediat! Niciun fel de justificare! Umanismul 
nu înseamnă pactizare sau capitulare în față cu duşmanii! Umanismul înseamnă apărarea poporului, integrităţii ţării 
şi socialismului!” a precizat Ceauşescu, în cadrul teleconferinţei. 

În oraş se aud primele focuri de armă, de seara până după miezul nopţii având loc lupte de stradă între civili şi 
militari şi fiind incendiate TAB-uri, tancuri şi magazine. De asemenea, pe treptele Catedralei, un grup format din 
copii şi tineri civili încep să scandeze: „Jos Ceauşescu!, Libertate! Vrem o ţară liberă!” 


18 DECEMBRIE 1989: În timp ce Nicolae Ceauşescu îşi începe vizita oficială în Republica Islamică Iran, în Timişoara 
magazinele au vitrinele sparte, milițienii sunt peste tot, iar militarii ordonă oamenilor să circule fără oprire, fiind 
împiedicaţi să stea în grupuri. 

Un grup de 30 detineri iese în faţa Catedralei din Timişoara să repete colinde şi alte câteva sute de manifestanți 
li se alătură, fluturând un steag din care fusese decupată stema comunistă. 

Are loc o şedinţă convocată de generalul Constantin Nuţă în urma căreia s-au stabilit condiţiile derulării 
operaţiunii „Trandafirul”, care a constat în transportarea a 43 de cadavre de la Timişoara la Bucureşti şi incinerarea 
lor, pentru a şterge urmele represiunii. 


19 DECEMBRIE 1989: După două zile în care armata, miliția şi securitatea încearcă să reprime fără succes revolta, 
demonstranţii ocupă centrul Timişoarei, din zona Piaţa Operei. 

Cele mai multe întreprinderi din Timişoara îşi încetează activitatea, se organizează mitinguri de protest, se for- 
mulează revendicări. Pe străzile oraşului, militarii fraternizează cu revoluționarii şi se scandează sloganul: „Armata 
e cu noi!” La ora 11.00, prim-secretarul Radu Bălan este reţinut de muncitorii de la fabrica Elba. Ulterior, generalul 
Ștefan Guşe se va prezenta în faţa muncitorilor fabricii, dar în urma primirii ostile, se retrage. 

40 de cadavre ale unor victime ale represiunii, neidentificate, din Timişoara sunt transportate, în secret, de 
la morga Spitalului Judeţean Timiş în Bucureşti, unde, în noaptea de 19 spre 20 decembrie, au fost incinerate la 
crematoriul „Cenuşa”. 


20 DECEMBRIE 1989: Demonstranţii din Timişoara se grupează în Frontul Democratic Român, avându-i în 
frunte pe Lorin Fortuna (preşedinte), loan Chiş (vicepreşedinte) şi Claudiu lordache (secretar general), cu scopul de 
a organiza mişcarea de rezistenţă. Dimineaţa, coloane de muncitori (100.000-150.000) din întreprinderile oraşului 
se îndreaptă spre Piaţa Operei. În jurul orei 11.00, generalul Ştefan Guşe ordonă retragerea tehnicii de luptă în 
cazărmi şi interzicerea folosirii armamentului din dotare. La scurt timp, forţele de ordine din subordinea ministerului 
de Interne se retrag datorită numărului mare de manifestanți. 

În jurul orei 13.00 coloanele de manifestanți ajung în Piaţa Operei, iar militarii fraternizează cu ei. La ora 14.00, 
efectivele militare sunt retrase în cazărmi, iar autorităţile centrale şi locale nu-şi mai exercită autoritatea asupra 
oraşului. Astfel, Timişoara devine primul oraş liber al României. 

În balconul Operei i se înmânează primarului Timişoarei revendicările protestatarilor: eliberarea arestaţilor, 
redarea cadavrelor familiilor care le revendică, demisia lui Nicolae Ceauşescu, circulaţia liberă a oamenilor şi a ideilor. 

Nicolae Ceauşescu revine din vizita oficială din Iran şi decretează instituirea stării de necesitate. În cadrul unui 
discurs televizat, acesta afirmă că „elemente huliganice... au provocat distrugeri de tip fascist în scopul destabilizării 
țării, dezmembrării teritoriale, lichidării revoluţiei socialiste şi întoarcerii sub dominație străină”. Totodată, Ceauşescu 
dă vina pe “agenturile străine de spionaj şi pe românii din interior care îşi vând ţara pentru un pumn de dolari 
sau pentru alte valute” (Text: Agerpres) http://www.dozadebine.ro/revolutia-din-1989-16-20-decembrie-timisoara/, 
accesat la 12 decembrie 2018. 

PROFESORUL, DIRIJORUL ȘI COMPOZITORUL 
SABIN DRĂGOI 
— 50 DE ANI DE LE TRECEREA LA DOMNUL 


Preot dr. IONEL POPESCU 

La data de 31 decembrie a.c. se împlinesc cinci decenii de la „trecerea din moarte la viață 
cian Sabin Drăgoi, membru corespondent al Academiei Române!. 

Născut la 6 iunie 1894, în localitatea Seliște, judeţul Arad, Sabin Drăgoi a învăţat la școala din satul natal, apoi la 
şcoala maghiară din comuna Petriș. În anii frumoşi ai copilăriei s-a bucurat de dragostea și de aleasa purtare de grijă 
a părinţilor săi, care l-au crescut în spiritul dragostei față de Dumnezeu și de Biserică. Tatăl său, cântăreţ bisericesc și 
vestit cimpoier, l-a învăţat cântarea de strană, iar mama sa i-a transmis pasiunea pentru folclorul tradiţional al zonei. 

După absolvirea școlii din Petriș, Sabin Drăgoi a fost înscris, în anul 1906, la Școala civilă din Arad, unde a stu- 
diat muzica. Dorind să devină învăţător, între anii 1908-1912, a urmat cursurile Şcolii normale de stat din Arad, la 
finalizarea cărora a primit şi un certificat oficial de muzică. 

Din anul 1914, viitorul muzician a funcţionat, pentru scurt timp, ca învăţător într-un sat de lângă Budapesta. 
Începând primul război mondial, a fost înrolat în armată şi, fiind luat prizonier, a ajuns în lagărul de la Taşkent, 
unde a trăit vreme de doi ani. 

În anul 1920 a promovat examenul de admitere la Conservatorul de Muzică şi Artă dramatică din Cluj, unde 
l-a avut ca profesor de teorie și solfegiu pe renumitul profesor Augustin Bena. De la Cluj a plecat la București, a 
obţinut o bursă și a continuat studiul muzicii la Conservatorul de stat din Praga, având şansa de a fi ucenicul unor 
profesori cunoscuți pe plan european. 

Revenit acasă, Sabin Drăgoi a funcţionat ca profesor la Școala normală de învățători din Deva și, din anul 1924, 
ca profesor la Conservatorul din Timişoara. Perioada sa timişoreană a fost marcată de o activitate muzicală deo- 
sebită, pe lângă misiunea de la catedră, Sabin Drăgoi implicându-se activ în viaţa corală a urbei. Astfel, el a fost 


a cunoscutului muzi- 


1 Biografia profesorului Sabin Drăgoi a fost întocmită pe baza lucrărilor: Nicolae Rădulescu, Sabin Drăgoi (monografie), Ed. 
Muzicală, Bucureşti 1971; Viorel Cosma, Muzicieni din România. Lexicon bio-bibliografic, vol. II, Ed. Muzicală, Bucureşti, 
1999; loan Tomi, Lexicon. Muzicieni din Banat. Banatul timișan, Ed. Eurostampa, Timișoara, 2014. 

membru fondator și dirijor al corurilor bărbătești Doina, Banatul (1924-1932) și Crai Nou din Timișoara (1936-1940), 
director la Opera Română din Cluj-Timişoara (în perioada refugiului operei din Cluj la Timișoara), director şi pro- 
fesor de armonie, contrapunct și compoziție la Conservatorul Cluj-Timișoara, rector la Conservatorul și Institutul 
de Artă din Timişoara. Ales membru în comitetul Uniunii compozitorilor, Sabin Drăgoi şi-a continuat activitatea 
muzicală de excepţie ca profesor de folclor la Conservatorul „Ciprian Porumbescu” din Bucureşti, având și funcţia 
de director al Institutului de folclor din capitala ţării. La data de 2 iunie 1955 a fost ales membru corespondent al 
Academiei Române. 

De-a lungul impresionantei sale cariere muzicale, profesorul Sabin Drăgoi a compus muzică de teatru, vocal- 
simfonică, simfonică, de film, de cameră, instrumentală, pentru pian și corală și a publicat culegeri pentru coruri, 
de film, de folclor și lucrări didactice. A colaborat cu articole și studii la numeroase ziare şi reviste din ţară și 
din străinătate, a fost membru în colegiul de redacţie al „Revistei de folclor” și a publicat Monografia muzicală a 
comunei Belinţ. 90 de melodii cu texte culese, notate și explicate, (Ed. Scrisul românesc, Craiova, 1942). Lucrarea care 
l-a consacrat definitiv ca și compozitor este însă „Năpasta, dramă muzicală populară în 3 acte, după piesa lui |.L. 
Caragiale, onorată cu premiul pentru cea mai bună operă scrisă de un român. Sabin Drăgoi a primit și premiul 
„George Enescu” pentru „Divertisment rustic”. 

Impresionanta operă muzicală a profesorului Sabin Drăgoi este întregită și de importantele sale creaţii religioase: 
Liturghia în mi minor pentru cor de bărbaţi (1926); Acatistul maicii Domnului (pentru cor de copii la 8 voci, 1936); 
Liturghia solemnă în Fa major pentru cor mixt (1938), 303 Colinde cu text și melodie, culese și notate de Sabin Drăgoi, 
Ed. Scrisul românesc, Craiova, 1925, Cinci colinde pentru cor de femei (1939) și lucrarea Constantin Brâncoveanu, 
mister după acatistul Sfântului Dimitrie cel Nou Basarabov?. 

Personalitate de seamă a vieții muzicale din România, academicianul Sabin Drăgoi și-a înscris numele şi în gale- 
ria vrednicilor dirijori timişoreni de coruri bisericeşti. Astfel, în calitate de membru în consiliul parohial a Parohiei 
Ortodoxe Române Timișoara losefin, pe vremea păstoririi preotului loan Imbroane, când au fost construite casa și 
biserica parohială, dar și în perioada când preot paroh era lova Firca, Sabin Drăgoi a contribuit activ la susținerea 
activităţii corului „Doina Banatului”al parohiei amintite. Pe lângă aceasta, profesorul Drăgoi s-a implicat și în acţiunea 
de instruire a corului bisericesc din localitatea Coştei (Serbia), care a fost invitat să dea răspunsurile liturgice la 
slujba de sfințire a bisericii parohiale „Naşterea Maicii Domnului” a parohiei Timişoara losefin (8 septembrie 1936). 

Profesorului Sabin Drăgoi i-a revenit, apoi, misiunea de a armoniza sunetul celor șase clopote ale bisericii din 
losefin“, pentru aceeași operaţiune fiind solicitat şi la catedrala mitropolitană din Timişoara. 

După târnosirea catedralei mitropolitane (6 octombrie 1946), corul de la parohia Iosefin, dirijat de profesorul 
Nicolae Ursu, s-a mutat în această biserică, la losefin formându-se un cor nou, sub bagheta maestrului Sabin Drăgoi. 
„Biserica Bănăţeană”, organul oficial al Episcopiei Timișoarei a publicat un anunţ referitor la reînființarea corului 
bisericesc al parohiei losefin, avându-l ca dirijor pe Sabin Drăgoi și pe profesorul Ilie Lina, dirijor activ delegats. 

Preotul paroh lova Firca a anunţat credincioşii că „D-l Sabin Drăgoi a binevoit să preia instruirea și dirijarea 
corului bisericii noastre. Pentru a realiza un cor vrednic de prestigiul acestei parohii, rugăm pe toţi membrii corului 
precum și pe ceilalţi credincioși iubitori de cântare și de podoaba casei Domnului să răspundă la apelul maestrului 
Drăgoi, înscriindu-se în acest cor și luând parte la repetițiile care se vor fixa”€. 

Despre modul în care profesorul şi dirijorul Sabin Drăgoi s-a implicat în viaţa corului parohial,„Doina Banatului” 
a rămas o emoţionantă mărturisire a profesorului universitar dr. Gheorghe Firca din București, fiul preotului lova 
Firca. „Paroh al bisericii din losefin - scria Gh. Firca — tatăl meu a hotărât înfiinţarea unui cor bisericesc, sens în 
care i s-a adresat maestrului (Sabin Drăgoi n.n.) să preia conducerea acestuia. A acceptat, deși în acea vreme nu 
se mai ocupa, precum în anii de dinainte, cu conducerea unor asemenea formaţii. Își luase, ce-i drept, un adjunct 
pentru corul bisericesc, în persoana profesorului Ilie Lina, dar cel puţin o dată sau de două ori, făcând și eu parte 
din partida de alto a corului, am cântat sub îndrumarea sa [...]. Atribuţiile tatălui meu în legătură cu acest cor erau 
destul de mari, dar ele, din cunoscutele motive ce afectează în genere înjghebările de amatori, nu ajungeau să 
contureze un anumit grad de profesionalitate. Părinţii mei ar fi dorit ca în biserica din Iosefin, ce ţinea atunci loc și 
de catedrală episcopală să răsune Liturghia solemnă în fa major pentru cor mixt de Sabin Drăgoi. Cred că maestrul 


[i 


2 Tomi, p. 152. 

3 Marius Bizerea, Viorel Selejan, Monografia corului din Coştei (1869-1969), Ed. „Societăţii Culturale Mihai Eminescu” din 
Coştei, 1969, p. 83-85; Cronica parohiei ortodoxe române Timişoara Iosefin, p. 20. 

4 Preot lonel Popescu, Josefinul ortodox, contribuții monografice, Ed. „Invierea”, Timişoara, 2012, p. 79. 

5 „Biserica Bănăţeană”, Timişoara, nr.3 1-33/10 august 1947, p. 7. 

6 Arhiva parohiei Timișoara Iosefin, actul nr.9/21 ianuarie 1947, dos. nr. 7/1946-1947. 

nu ar fi dorit-o mai puţin, dar își dădea seama că, datorită limitelor reale ale corului, nu putea integra lucrarea în 
repertoriul acestuia ...”. 

După o anumită perioadă de pregătire sub îndrumarea profesorului Sabin Drăgoi, reînfiinţatul cor parohial 
„Doina Banatului” a cântat, sub bagheta sa, mai întâi la Duminica Ortodoxiei din anul 1947 și apoi în Duminica 
Paștilor, 13 aprilie 1947. Din acel moment, corala losefinului a cântat cu regularitate în toate duminicile de peste 
an, bucurându-se, încă o perioadă de timp, de îndrumarea profesorului Sabin Drăgoi. 

Osteneala profesorului Sabin Drăgoi, dirijor al coralei„Doina Banatului”, a fost răsplătită de consiliul parohial cu 
atribuirea a 10 jugăre din pământul bisericii, lucrat în vremea aceea de Penitenciarul Timişoara, cu condiţia ca el 
să-și asume riscurile legate de exploatare, iar impozitul să fie plătit în continuare de către penitenciar. 

La 31 decembrie 1960, profesorul, dirijorul, compozitorul și folcloristul Sabin Drăgoi, membru corespondent al 
Academiei Române, a încetat din viaţa aceasta pământească și a fost înmormântat la Bucureşti. 

Preoţii și credincioșii parohiei Timișoara losefin nu l-au uitat însă și, în semn de preţuire şi recunoștință, i-au ridicat 
un bust în parcul bisericii la a cărei zidire a constribuit și în care l-a preamărit pe Dumnezeu prin cântarea biseri- 
cească. Realizat de sculptorul Aurel Gheorghe Ardeleanu din Timișoara, bustul a fost dezvelit în ziua de duminică, 
22 mai 2016 şi a fost binecuvântat de către Înaltpreasfinţitul Părinte Mitropolit loan, înconjurat de preoții slujitori, 
de mulţimea credincioșilor şi de membrii fanfarei „Mihai Eminescu” din Coștei (Serbia). 


7 Gheorghe Firca, Reflexe ale memoriei. Scrieri diverse, Ed. Univers Enciclopedic, București, 1999, p. 31-32. 

8 APTI, procesul-verbal al consiliului parohial din 16 noiembrie 1947. Ă 

9 Preot dr. lonel Popescu, Muzicologul Sabin Drăgoi, enoriaș de nădejde al parohiei Timişoara Iosefin, în „Invierea”, Timişoara, 
anul XXVII, nr. 47(581), Serie nouă, mai 2016, p. 3-4. 

100 DE ANI DE LA UNIREA BUCOVINEI CU 
ROMÂNIA 
- CONTRIBUŢIA BISERICII 


Preot dr. VALENTIN BUGARIU 


Pe 28 noiembrie românii au aniversat 100 de ani de la Unirea Bucovinei cu România. Provincia istorică a Bucovi- 
nei este situată în nordul Moldovei. Încă din veacul al XIV-lea, Bucovina a făcut parte din Principatul Moldovei fiind 
împărțită administrativ în Ținutul Cernăuţilor și Ținutul Sucevei. Ca urmare a atitudinii pe care Imperiul Habsburgic 
a avut-o în conflictul dintre Imperiul Otoman și cel Țarist (1668-1774) a primit în 1775 Bucovina. Noii stăpâni s-au 
folosit de vechiul principiul divide et impera prin care Curtea vieneză a stimulat animozităţile religioase și naționale 
în afirmare, pentru a le arbitra în avantajul ei!. 

Acest tip de politică a prins și în Bucovina unde rutenii (ucrainenii) s-au așezat între Nistru și Prut tocmai în peri- 
oada când Bucovina a fost administrată de austrieci. Această pătrundere masivă a modificat raportul demografic 
între autohtonii români şi nou-veniţii slavi, în nordul provinciei în defavoarea pământenilor?. 

Imperiul Habsburgic a organizat Bucovina sub forma unui ducat. În interior au existat presiuni ale ucrainenilor 
care s-au organizat în formaţiuni paramilitare, în rândul cărora au intrat și militari ucraineni proveniţi din armata 
austro-ungară?. Rutenii au militat pentru înființarea unei episcopii proprii în nord apoi au revendicat Mitropolia 
Greco-Ortodoxă de la Cernăuţi păstorită de ierarhi români. Au existat lupte pentru numirea de consilieri bisericești 
ruteni ajungându-se până la cerința alegerii unui arhiereu slav. 


1 Mihai Bărbulescu, Dennis Deletant, Keith Hitchins, Şerban Papacostea, Pompiliu Teodor, Istoria României, Editura Enci- 
clopedică, Bucureşti, 1998, p. 291. 

2 Florin Constantiniu, O istorie sinceră a poporului român, Editura Enciclopedic Gold, Bucureşti, 2011, p. 285. (Se va pre- 
scurta în continuare O istorie sinceră...). 

3 Florin Constantiniu, O istorie sinceră... p. 286. 

Istoricul lon Nistor atribuie vina, pentru înfrângerile de pe teren bisericesc ale românilor, deputaţilor și politi- 
cienilor români — fără deosebire de partid - care luptau între ei în loc să se grupeze în jurul mitropolitului și să-și 
întoarcă arma contra năvălitorilor ruteni?. 

Curentul vienez l-a cuprins și pe Aurel Onciul, fiul profesorului cernăuţean de teologie Isidor Onciul. După un 
doctorat în Drept și Economie politică, Aurel Onciul a fost directorul unei bănci din Brno, Cehia apoi a revenit în 
Bucovina. Deși tânăr și energic a fost „lipsit de scrupule şi străin de orișice sentiment naţional. El a fost partizanul 
împărţirii Bucovinei între români și ucraineni?. Pentru a-și împlini scopul politic a creat rând pe rând mai multe par- 
tide care nu au cunoscut consacrarea, unele cu viață efemeră de câteva luni. Primul a fost Partidul Ţărănesc (1903), 
Partidul Naţional (1912), apoi Partidul Ţărănesc Român (1914). În viaţa politică au activat alte partide, unele care 
luptau pentru drepturile românilor. Se cereau printre altele: dezvoltarea învățământului naţional prin completarea 
claselor românești de la gimnaziul Superior de la Suceava, crearea unuia inferior la Câmpulung, înfiinţarea unei 
bănci ipotecare a Bucovinei, a Căilor Ferate din Bucovina, sprijinirea progresului românilor bucovineni pe temeiul 
legii, limbii şi obiceiurilor, sprijin pe teren naţional și cultural. 

Între partidele care susțineau obținerea de drepturi pentru români se numărau Partidul Naţional Român care 
însă a pierdut alegereile pentru Dieta Bucovinei în 1904. Între cei 3 vicepreşendinţi era şi preotul Vasile Găină. lancu 
Flondor a creat și condus Partidul Creștin Social Român, în conducerea căruia s-a aflat și pr. prof. Teodor Tarnavschi 
de la Facultatea de Teologie din Cernăuţi. Tot lancu Flondor a reactivat Partidul Naţional Român în 1909. 

Datorită patriotismului arătat, românii au fost socotiți iredentişti. Cercurile imperiale au dezlănțuit noi persecuții 
și represalii asupra românilor care au fost urmăriţi pentru portul tricolorului“. Tot un bucovinean (n. 14 oct. 1853 la 
Șipotele Sucevei) Ciprian Porumbescu este autorul muzicii pentru cântecele: „Trei culori” și „Pe-al nostru steag e 
scris unire”. Celebrul compozitor a urmat Facultatea de Teologie din Cernăuţi (1873-1877) dar a fost și președinte 
al Societăţii Culturale „Arboroasa” care a militat în rândurile studenţilor români de la Universitatea din Cernăuţi 
pentru păstrarea unităţii culturale cu confrații români din Transilvania şi Regat. Porumbescu a miltitat prin muzică 
pentru unitatea românilor din toate provinciile românești. Profesor de muzică la Gimnaziul românesc din Brașov 
(1881-1883) a întreprins în 1882 un turneu în Banat. Ocazia venirii în Banat a celebrului compozitor bucovinean 
a reprezentat-o jubileul de 25 de ani al Corului de la Chizătău, cea mai veche corală românească din mediul rural. 
Cu acest prilej au fost realizate concerte la Lugoj, Chizătău, Timișoara, Arad, Radna-Lipova şi Caransebeş. Românii 
bănăţeni îl cunoșteau și îl iubeau: „Am observat că pe la Chizătău, adică prin Lugoj, Timişoara, Caransebeș etc., 
oamenii mă cunosc mai bine decât la noi în Bucovina. Și cu respect se purtau faţă de mine.. "7. Tot în Banat, de asta 
dată la Oraviţa a fost realizată o reprezentanţie a operetei „Crai nou” pe muzica lui Ciprian Porumbescu și versurile 
lui Vasile Alecsandri. Această reprezentare a fost prima a operetei într-un teatru zidit (7 ianuarie 1889). 

În alegerile din 1904 au fost aleși 29 de deputaţi cărora li s-au adăugat 2 virilişti (membri de drept): Mitropo- 
litul Vladimir Repta și rectorul Teodor Tarnavschi. La alegerile din 1907 românii au obținut 5 mandate din cele 14 
atribuite Bucovinei în Parlamentul de la Viena. 

Biserica Greco-Orientală a fost lipsită de autonomie de care însă se bucurau și Biserica Romano-Catolică şi cea 
Evanghelică. În condiţii grele la cârma Mitropoliei s-a aflat Vladimir Repta (1841-1926) cunoscut pentru manifestările 
româneşti încă din copilărie și tinereţe. În timpul studiilor gimnaziale de la liceul din Cernăuţi (1856-1864) „umbla 
îmbrăcat în costum popular românesc, fiind mândru de obârșia sa”. Profesor de Noul Testament la Teologia din 
Cernăuţi și decan în 4 rânduri a promovat literatura română. A făcut parte din comitetul de conducere al Societăţii 
pentru Cultura și Literatura Română în Bucovina, fiind ales vicepreşedinte al acestei asociaţii. În anul 1902 a fost 
ales mitropolit al Bucovinei și Dalmației păstorind până în 1918, apoi recunoscut de Regele României păstorind 
până în 1926 când a cerut retragerea de la conducerea Mitropoliei. 

În timpul Războiului a fost deportat la Praga de unde a revenit la Cernăuţi în 25 noiembrie 1918. De acum a 
militat prin presă pentru Unirea cu România: „Ca în ajunul praznicelor mântuitoare ale creștinătății să ne înfrânăm 
patimile şi ambiţiunile deșarte, să punem interesul naţional mai presus de interesele noastre personale, cu un 
cuvânt să ne primenim sufletele după cuviință pentru a ne putea împărtăși și de măreţia celei mai fericite clipe 
din întreg trecutul nostru: Unirea Bucovinei cu România”?. 


4 Alexandrina Cuţui, Clerul ortodox bucovinean şi Marea Unire din 1918, Editura Militară, Bucureşti, 2018, p. 217. (Se va 
prescurta în continare Clerul ortodox bucovinean... 

5 Alrxandrina Cuţui, Clerul ortodox bucovinean..., p. 218; Florin Constantiniu, O istorie sinceră..., p. 287. 

6 Alexandrina Cuţui, Clerul ortodox bucovinean..., p. 219. 

7 Constantin-Tufan Stan, Joan Vidu. Doinitorul Marii Uniri, Editura Eurostampa, Timişoara, 2017, p. 44. 

8 Alexandrina Cuţui, Clerul ortodox bucovinean..., p. 227. 

9 Alexandrina Cuţui, op. cit., p. 247. 

Între clericii care au luptat 
Cernăuţi Reşedinţa metropolitană. | pentru Unire sunt amintiţi: 
lraclie Porumbescu,  Juve- 
nal Ştefanelli, Simion Florea 
Marian, Dimitrie Dan, Isidor 
Onciul, Eusebiu Popovici, Teo- 
dor Tarnavschi și mulţi alții. 
Tribunalele erau pline de 
preoți acuzaţi pentru militan- 
tism unionist. Unul din aceste 
cazuri a fost cel al părintelui 
Brăileanu din Frumosu, care a 
fost acuzat că ar fi spus paro- 
hienilor săi că austriecii nu au 
niciun drept asupra Bucovinei 
pe care au răpit-o Moldovei. 
Românismul părintelui Bără- 
ileanu era cunoscut în Buco- 
vina. Lui i se conferise decorația 


) 


Bu 


E Dame eg 


a ki 


„Steaua României”, ordinul fiindu-i înmânat chiar de regele Carol 10. 

În Războiul din 1914-1918 au participat alături de trupe, preoţii militari Virgil Nistor, Ludu și Dionis Nistor în 
Bucovina, iar pe frontul de vest de Gavril Boca și Bolohan. 

Pe urmele „Arboroasei”conduse de Porumbescu au fiinţat și alte societăţi studențești care au desfășurat activităţi 
culturale și naţionale. Ele organizau conferințe, festivaluri, baluri și excursii. Societatea studenţească „Junimea”, 
de pildă, organiza baluri la care se aducea muzică românească militară și era locul în care se întâlnea toată elita 
românească. În 1903 a luat naștere Societatea studenţească „Bucovina”care a editat un „Almanah literar” lon Nistor 
şi Sextil Pușcariu au inițiat Societatea „Mazililor şi Răzeșilor bucovineni” care edita și un ziar!!. 

„Gazeta Bocovinei” condusă de Sextil Pușcariu și-a început activitatea publicistică pe 22 octombrie 1918 la 
Cernăuţi. În primul număr au fost fixate obiectivele mişcării naţionale a românilor bucovineni: „Vrem să rămânem 
români pe pământul nostru strămoșesc și să ne ocârmuim singuri, precum o cer interesele noastre românești”!?. 

La 14/27 octombrie 1918 a avutlocla Cernăuţi Adunarea Constituantei din Bucovina compusă din reprezentanții 
tuturor partidelor politice. Consiliul a fost condus de lancu Flondor și preotul Dionisie Bejan în calitate de secretar. 
Această Constituantă a hotărât „unirea Bucovinei integrale cu celelalte Ţări românești într-un stat naţional, inde- 
pendent”, în care scop va acţiona „în deplină solidaritate cu românii din Transilvania și Ungaria”'?. 

Venirea Armatei Române a fost primită cu bucurie. Populaţia românească aștepta entuziamată pe străzi și în 
pieţele din Cernăuţi, precum și în celelalte orașe intrarea armatei române. Îi aşteptau pe militarii români cu trico- 
lorul în mână". 

În ziua de 28 noiembrie 1918 în sala de marmură a Palatului Mitropolitan din Cernăuţi s-a întrunit Congresul 
reprezentanţilor populaţiei din Bucovina, la care au luat parte 74 de români, 7 germani, 6 polonezi și 13 ruteni. 
Preşedintele Consiliului Naţional a fost preotul Dimitrie Bejan care a deschis şedinţa folosind cuvintele „Dreptului 
Simeon” la Întâmpinarea Domnului lisus Hristos: „Acum slobozește pe robul Tău Stăpâne după cuvântul Tău în 
pace, că văzură ochii mei mântuirea neamului!” 

lancu Flondor a dat citire moţiunii Congresului: Se declara că „Bucovina în cuprinsul graniţelor sale istorice, 
este și rămâne de-a pururea unită cu Regatul României”'5. 

Societatea românească din Bucovina a păstrat cu sfinţenie sentimentul unităţii de neam și ţară prin limbă, 
credință, obiceiuri şi tradiţii. Biserica, societăţile culturale și presa românească au fost tot atâtea instituţii care au 
promovat Unirea Bucovinei cu România. 

Bucovina de Nord cu Ţinutul Herţa au fost anexate de Uniunea Sovietică la 28 iunie 1940, iar din 2 august ele 
au fost integrate Ucrainei, situaţie în care se află și astăzi. 

10 Ibidem, p. 274. 

11 Ibid., p. 251; 253. 

12 Florin Constantiniu, O istorie sinceră... p. 286. 

13 Florin Constantiniu, op. cit., p. 286. 


14 Alexandrina Cuţui, Clerul ortodox bucovinean..., p. 287. 
15 Alexandrina Cuţui, op. cit., p. 290-291. 

RELEVANŢA MELOTERAPEUTICĂ A MUZICII 
BISERICEȘTI PENTRU ORA DE RELIGIE 


Prof. LAURIAN MICU 


Premisa care stă la baza studiului este în directă legătură cu frământările contemporane îndreptate înspre, 
dar mai ales împotriva existenţei orei de religie. Prin elaborarea conţinutului de față am încercat să arăt diversele 
valențe pe care ora de religie mult analizată, din păcate și mult denigrată în spaţiul public contemporan, le poate 
dezvolta printr-un scenariu didactic gândit altfel. Suntem obișnuiți ca la disciplina religie ortodoxă profesorul 
să determine două direcţii, una preponderent cantitativă, istorică, cu perspectivă comemorativă a unor fapte, 
personaje și cutume vetero- şi neo-testamentare, iar pe de altă parte construirea și/ sau întărirea religiozității și a 
comportamentului dezirabil din punct de vedere moral al educabilului. 

Din punctul meu de vedere, ca și o concluzie primară, profesorul de religie poate și trebuie să îndrăznească 
să-și upgradeze scenariul didactic în funcţie de caracteristicile actorilor din cadrul demersului pedagogic, cât și 
ale provocărilor contemporane. Un astfel de incipitîl reprezintă și inserarea de secvenţe meloterapeutice în cadrul 
demersului educativ clasic. Fără teama că ar fi nevoie de pregătiri psihologice deosebite, muzica, și în speță muzica 
religioasă, poate fi folosită după o minimă analiză a literaturii de specialitate ca și intervenţie meloterapeutică. 
Utilizarea muzicoterapiei în cadrul orei de religie poate determina efecte imediate, ca de exemplu, sporirea activării 
noilor cunoștințe, cât și pe termen lung, augmentarea relaţiilor interumane, atât din perspectiva membrilor clasei, 
cât şi a relaționării acestora cu celelalte cadre didactice, dar şi cu a celorlalți educabili din comunitatea instituţiei 
respective. 

Studiul de față se speră a fi o bază pentru utilizări viitoare ale muzicoterapiei în cadrul oricăror discipline, fără 
teamă că ar fi necesare programe elaborate doar de specialiști în domeniu. Așadar pentru aplicabilitatea la oră a 
fenomenului muzical religios, pot fi gândite diferite interacțiuni muzicale între profesor și elev și între elevi, care 
generează stimularea aperceptivă, consolidarea cunoștințelor sau se pot folosi chiar în evaluare. 

Utilizarea unei altfel de perspective în cadrul scenariului didactic determină cel puţin două direcții pozitive: 
copilului i se dezvoltă o reacţie de interes, stimulată de o altfel de dinamică a elementelor ce construiesc scena- 
riul didactic, iar profesorului i se dezvoltă stima de sine, care determină un management mai eficient a resurselor 
didactice și o implementare cu un suflu nou a unor teme perene. 

În concluzie, lucrarea de faţă nu se doreşte a fi un studiu de analiză psihologică a fenomenului meloterapeutic 
în mediul didactic contemporan, ci o subliniere a interrelaționării dintre muzica religioasă și ora de religie pe de 
o parte, iar pe de altă parte a regăsirii conştiente a orei de religie în mediul educaţional contemporan fără a leza 
libertatea nimănui, ci, dimpotrivă, construind comunități didactice și relaţii interumane frumoase. 


x 


Astăzi mai mult ca oricând, omul modern saturat de mari descoperiri, care la bază au rolul de a simplifica viața 
cotidiană, dar nu reușesc în toate cazurile, încearcă să se întoarcă spre timpuri primordiale. Studiul acestor perioade 
de demult, aduce în prim plan posibile remedii, aflate la îndemâna fiecăruia dintre noi. Un astfel de caz îl reprezintă 
şi meloterapia, o ştiinţă în sine, care înglobează elemente psihologice, pedagogice şi muzicale, toate comprimate 
în scopul ameliorării funcționalității individuale. 

Sunetul este rezultatul unei mişcări vibratorii a particulelor și a obiectelor. Vibraţiile care produc sunete reprezintă 
o energie care există pretutindeni în natură. Datorită faptului că suntem limitați din punct de vedere fiziologic, 
urechile noastre pot detecta numai o fracțiune redusă din acest vast sprectru vibrator. 

Muzica reprezintă o formă specială de sunet!. Ea nu este numai plăcută urechilor, ci cuprinde un sistem de 
ritmuri, relaţii, proporții și armonii care există pretutindeni în lumea naturală şi în cea creată de om, de la mișcarea 
planetelor în jurul soarelui, până la creșterea celulelor şi plantelor, la numerele și proporțiile sacre ale miturilor și 
religiilor străvechi, la artă, arhitectură și matematică. 

De-a lungul secolelor, omul a folosit sunetele, în special pe cele muzicale, atât din plăcere cît și în scopuri tera- 
peutice. Originea terapiei prin sunete se află în timpurile străvechi și chiar dincolo de acestea, pe tărâmul miturilor, 
religiei şi memoriei sufleteşti. 


1 Anca Daniela Fărcaș, Meloterapia şi medicina, Reprografia Universităţii Transilvania din Braşov-suport curs, p.3 https:// 
www.scribd.com/doc/296249499/Meloterapie-Si-Medicina-Farcas accesat, 12 VI 2017, ora 15. 

În Egiptul antic, hieroglifa corespunzătoare muzicii se folosea pentru bucurie şi bunăstare. 

Cărturarii aparţinând culturilor străvechi considerau muzica terestră ca pe un ecou al muzicii cosmice, ce se 
supunea acelorași legi divine; ele au puterea de a alina durerea și suferinţele și de a susține sănătatea și vindecarea. 

Marii compozitori şi dascăli din epoca medievală și din cea renascentistă recunoșteau importanţa deosebită 
a muzicii. George Friedrich Handel, de pildă, iși dorea ca auditoriul să se simtă bine ascultând muzica şi nu să se 
amuze. 

În secolul al XIX-lea a apărut posibilitatea de a se analiza şi de a se măsura efectele fiziologice ale muzicii asupra 
respirației, ritmului cardiac, circulaţiei și tensiunii sanguine. Rezultatul acestor investigaţii a permis selectarea 
unor piese muzicale care au îndepărtat cu succes dureri de diferite tipuri. Treptat, valoarea sunetului și a muzicii, 
considerată drept metodă terapeutică, a început să fie recunoscută în special în domenii ca sănătatea mintală, 
reabilitarea psihologică și terapia bolilor profesionale. 

Studiile științifice au confirmat ideea că la baza vindecării prin sunet se află rezonanţa. Principiul acustic al 
rezonanţei nu se aplică numai instrumentelor muzicale, ci și trupului omenesc. Atunci când undele sonore pătrund 
în corp, la nivelul celulelor vii se produc, prin simpatie, vibrații care ajută la refacerea și consolidarea unei forme 
sănătoase de organizare. Conţinutul ridicat de apă al țesutului din trup favorizează conducerea unui mesaj pro- 
fund, la nivel atomic și molecular. 

Terapia prin muzică este definită prin utilizarea audiţiilor și a creațiilor muzicale în scop terapeutic. Folosite 
empiric încă din antichitate ea a fost corelată cu practicile magice. Astăzi muzicoterapia presupune un ansamblu 
de metode psihoterapeutice, implicând participarea activă a subiectului, utilizând ca mijloace sunetul și ființa 
umană în scop de diagnostic și tratament. Această terapie se bazează pe descoperirile din domeniul psihologiei, 
neurofiziologiei si electroacusticii.? 

Problema obiectivelor fundamentale ale muzicii terapeutice poate fi grupată într-un număr mare de teme, dar 
în principal se desprind trei mari direcţii: 

Muzica terapeutică este o ramură specială a pedagogiei de susţinere. Oamenii, în special copiii, care din cauza 
prejudiciilor fizice, mintale sau datorate mediului de origine nu-și pot îndeplini anumite activități și prin aceasta 
sunt izolaţi social, trebuie înarmaţi cu capacități compensatoare, muzica sau alte activități creându-le stări afective 
prin care sunt protejați împotriva frustrării. 

Muzica terapeutică crează un climat favorabil tratamentelor psihoterapeutice. Ea poate reduce starea de ten- 
siune a unui pacient până la a face posibil un tratament verbal al conflictelor. Ea poate, în măsura în care pacientul 
face muzică, să-i întărească sentimentul de sine și să-i medieze ceea ce poate fi numită „experienţa de grup". 


2 Vasile Preda, Zerapii prin mediere artistic, Editura Presa Universitară, Cluj-Napoca, 2003, p. 124. 
3 http://www.scritub.com/medicina/MELOTER APIA-SI-IMPACTUL-EI-ASU 18519411 să accesat 10 iunie 2017 

Muzica terapeutică oferă în tratamentul psihiatric al nevrozelor severe și al psihozelor, mai ales în autismul 
infantil, o posibilitate unică, în situaţia actuală a cunoştinţelor noastre, de a stabili o relație afectivă cu pacientul. 
Trebuie însă subliniat că, datorită vârstei relativ tinere a muzicoterapiei, definirea, delimitarea atribuţiilor, a analizei 
şi a mijloacelor ei, fluctuează încă de la un autor la altul. 

Așa cum am precizat și mai sus, meloterapia face parte din psihoterapia exprimată prin artă, influenţele vaste ale 
acestei tehnici asupra psihicului uman oferind valoare terapeutică muzicii. Conform definiției regăsite în Dicţionarul 
Explicativ al limbii române, muzica caracterizează „arta de a exprima sentimente și idei cu ajutorul sunetelor com- 
binate într-o manieră specifică”?. 

În utilizarea meloterapiei, educatorul trebuie să manifeste o atenţie deosebită asupra selecţiei melodiilor utili- 
zate, deoarece acestea determină cu certitudine o serie de efecte, precum: 

- Reduce tensiunea și anxietatea, provocând liniște; 

- Facilitează comunicarea interpersonală; 

- Creează conexiuni cerebrale care determină manifestări creative; 

- Amprentează pozitiv comportamentul indivizilor; 

- Modifică pozitiv simptome patologice. 

Urmărind cercetările din ultimii 20 de ani pe acest subiect, dovedite clinic, observăm că meloterapia trebuie 
folosită în directă relaţionare cu patologia și nevoile pacientului. Intervenţia muzicală pleacă de la o ascultare inițială 
- un fel de receptare a terapiei muzicale - și merge până la integrarea efectivă a tehnicii vocale, a improvizaţiei, a 
interpretării și chiar a compoziţiei, determinând o terapie activă în care subiectul devine un actor activ. Tot aceste 
cercetări ne demonstrează că utilizarea vocii este deosebit de importantă, aceasta conectând frecvenţional corpul 
într-o perfectă armonie cu spiritul. Din această perspectivă putem concluziona că și vocea devine element melo- 
terapeutic. Acest lucru devine funcţional în momentul în care se percepe coerent modul practic de funcţionare 
a acestuia. Realizând o analogie simplă între un instrument muzical și vocea umană observăm trei similitudini 
funcţionale: excitantul (sau sursa de energie), vibrația, care influenţează înălțimea sunetului şi rezonanţa care 
subliniază caracteristicile finale ale sunetului. 

Din cele enunțate mai sus concluzionăm că, pe lângă importanţa liniei melodice, la fel de importantă este și 
implicarea subiectului, cât și puterea cuvintelor folosite. Un expert se va ocupa în detaliu şi de alegerea cuvintelor 
potrivite, menite să dubleze mesajul sunetelor. De asemenea, un bun ascultător va înțelege semnificația cuvintelor 
şi contextul în care au fost rostite, cât și mesajul din spatele lor.* 

Tot studiile medicale au arătat că starea psihică şi emoţiile influenţează și tonalitatea vocii. De exemplu, un con- 
flict interior poate determina reacții punctuale de blocaj al laringelui, accese de tuse și blocaj verbal. De asemenea, 
o analiză rudimentară a vocii interlocutorului ne oferă informaţii preţioase despre mecanismele psihice intrinseci. 
De exemplu, o voce apatică, joasă și plângăcioasă ne subliniază sentimente ascunse şi negative. 

Studiile din ultima perioadă ne informează că în cadrul muzicoterapiei pot exista multiple tehnici vindecătoare 
care includ utilizarea vocii”. Ca și în celelalte domenii, chiar dacă acesta pare mai inovator, analizând istoric, găsim 
rădăcini încă din perioada antică. Folosită la început ca element de autoapărare și vindecare, terapia vocală a fost 
mereu activă. Chiar dacă nu este cel mai uzitat instrument meloterapeutic, cu siguranță este cel mai la îndemână, 
deoarece îl avem cu noi tottimpul. Concluzionăm că în perioada contemporană plină de stres ar trebui să nu uităm 
acest instrument meloterapeutic, care este vocea umană, și care poate fi un element de prim-ajutor în orice situaţie.ă 

În ţara noastră manifestările meloterapeutice urmăresc trend-ul internaţional, implementând mereu tehnici noi. 
O adevărată școală meloterapeutică este condusă de prof. Univ. Dr. Stela Drăgulin, în cadrul Universităţii Transilvania 
din Brașov. Pregătirea teoretică se regăseşte într un program masteral de doi ani -în cadrul Facultăţii de Muzică 
- cu tema Meloterapie. Ocupațiile vizate de acest program de master sunt dintre cele mai diverse: meloterapeut 
în spital, în centre de sănătate, cabinete particulare, școli, sau pentru carieră didactică, în cercetare pur teoretică.? 

Ca şi celelalte domenii ale vieții cotidiene, și învățământul caută să-și updateze metodele didactico-pedagogice 
utilizate în procesul instructiv-educativ. În această ordine de idei, meloterapia se face tot mai prezentă în scenariul 
didactic al educatorului de astăzi, fiind o ambasadoare a interrelaționării dintre medicină, artă şi pedagogie. 


4 DEX, Editura Univers Enciclopedic, 1996. 

5 Boris Luban Plozza, loan Bradu Adamescu, Dimensiunile Psihologice ale muzicii. Introducere în Muzicoterapie, Bucureşti, 
Editura Romcartexim, 1997. 

6 Urmărind partiturile moderne, observăm că liniile melodice complexe sunt subliniate de cele mai multe ori de înşiruiri de 
cuvinte nonsens, care, cu toate că nu reprezintă expresii coerente, transmit un mesaj clar şi evident. 

7 Nineta Crainici, Cum să ne vindecăm prin respirație și sunet, Bucureşti, Editura Orfeu, 2000. 

8Cătălina Moisescu, Vox Humana, instrument within the music therapy, Reverant, nr. 2/ 2010, p. 77-80. 

9 http://www.unitbv.ro/Default.aspx?tabid=4902 accesat 19 iunie 2017 

Cursurile de psihologie educaţională clasică ne arată, prin prezentarea tipurilor de învăţare, că elemente melo- 
terapeutice pot fi inserate cu succes în cadrul programului şcolar, fie că vorbim de învăţare prin obişnuire, fie că 
vorbim de cea motorie, care implică și mișcare sau de cea verbală ce utilizează puterea cuvântului (subliniat ca 
importanță muzicală mai sus). După părerea noastră, învățarea de tipul stimul - răspuns înglobează cel mai bine 
elemente de muzicoterapie prin faptul că subiectul reacționează într-un anumit fel la un stimul dat, realizându-se 
o ordine reacțională coerentă în manifestările acestuia.'0 

Educatorul care introduce în proiectarea didactică elemente de meloterapie nu trebuie neapărat să posede 
vaste cunoștințe de psihologie comportamentală. O minimă documentare cu privire la această tehnică îl poate 
ajuta să genereze adevărate momente muzicoterapeutice în cadrul predării disciplinei sale, cu reuşite măsurabile. 
Acest lucru se evidenţiază cu precădere în cazul persoanelor cu cerințe speciale, de aici subliniindu-se efectele 
curative ale melosului. De exemplu, copiii care dezvoltă forme de autism sau alt tip de deficiență mintală pot 
realiza altfel de canale de comunicare cu educatorul prin intermediul liniilor melodice. Pe de altă parte, în cadrul 
subiecţilor hiperactivi, elementele meloterapeutice pot ameliora manifestările abuzive ale actelor motorii. Şi nu în 
ultimul rând, subiecţii anxioși şi instabili emoţional pot comporta o diminuare a tensiunilor psihice şi pot dezvolta 
o manifestare armonioasă şi integrativă în cadrul grupului. În cultivarea elementelor meloterapeutice, educatorul 
trebuie să țină seama de: 

- Posibilitatea manifestării funcţiei mimetice în îmbunătăţirea relaţiilor colectivului de elevi 

- Sporirea interesului față de activitățile muzicale 

- Dezvoltarea simțului melodico-ritmic și armonico-polifonic 

- Educarea vocii 

- Facilitarea deprinderilor practice muzicale 

- Folosirea manifestărilor mimico-gesticulare.!! 

În acest proces, rolul educatorului din perspectiva muzicală este unul deosebit de important. Pentru a dezvolta 
un playlist adecvat pentru o sesiune reușită, educatorul trebuie să dea dovadă de creativitate, sensibilitate şi 
cunoștințe minime muzicale, pentru a putea sublinia rolul empiric al interlegăturii dintre muzică și medicină, știind 
că muzica influenţează notabil din punct de vedere emoţional oamenii. Atât științele medicale, cât și cele muzicale 
opinează că muzica deține o energie care poate fi multiplicată sub diverse forme.!? 

Așadar, alegând muzica potrivită, poate fi o încercare pentru educator. De multe ori, cu siguranţă, muzica nu va 
fi pe placul educabilului. Deci este necesară, pe lângă priceperea alegerii muzicii potrivite, și prezența unei mari 
doze de răbdare, pentru că nu există un playlist panaceu direct relaționat cu fiecare educabil.!3 

În învățământul contemporan, bazat pe literatura internaţională, identificăm mai multe modele utilizate. Unul 
dintre aceste modele este modelul PERMA, dezvoltat de Martin Seligman și care reprezintă o intervenţie pozitivă 
din perspectiva psihologiei. Această metodă înglobează (de aici venind şi acronimul metodei) următoarele carac- 
teristici: emoţiile pozitive, realizările, sensul, relaţiile și angajamentul. Importanţa emoțiilor pozitive determină o 
veritabilă stare de bine a subiecţilor, de la nivel neurologic până la cel comportamental. Această metodă ne arată 
că emoțiile pozitive pot fi stimulate și mecanic prin utilizara unor elemente specifice și care pot amprenta mani- 
festările viitoare ale creierului uman, dar trebuie notat că, asemenea altor metode, și aceasta trebuie folosită cu 
moderație, deoarece nu toate tipurile de terapie prin muzică pot avea efect asupra subiecţilor.!* 

Un alt model este modelul Orff. Acesta reprezintă o abordare cu rezultate benefice atât în domeniul pedagogic, 
cât și în cel medical. Această tehnică a fost dezvoltată de Gertrud Orff și Carl Orff în cel mai mare centru pediatric 
din Germania. Această terapie a fost creată cu scopul de a trata dificultăţile copiilor cu disfuncţii mentale, cât și 
diferite alte dizabilități. Această tehnică are rolul imediat de a dezvolta încrederea prin activităţi artistice, fără frica 
de a nule finaliza şi de a fi luat în râs. În această terapie se încearcă manifestarea în patru direcţii: socio-emoţional, 
dezvoltarea auzului, dezvoltarea lingvistică și cea motorie. Studiile clinice arată că utilizarea meloterapiei în toate 
aceste direcţii a fost un succes.!5 


10 Dorina Sălăvăstru, Psihologia educaţiei, Editura Polirom, 2004, Iaşi. 

11 Alois Gherguţ, Sinteze de psihopedagogie specială, Editura Polirom, laşi, 2005 pag. 296. 

12 În perioada antică Pitagora susținea că muzica reprezintă un amalgam de sunete aranjate armonic, determinând voci ale 
sferelor superioare. 

13 Stela Drăgulin, Anca Constantin Fulvia, Choosing the right music- an important step of Muzic Therapy, Bulletin of the 
Transilvania University of Braşov, series VIII: Performing Archs, nr. 2/2016, pag. 106-110. 

14Ligia Claudia Şuteu, Stela Drăgulin, Music Therapy and the PERMA Model, Bulletin of the Transilvania University of 
Braşov, series VIII: Performing Archs, nr 2/ 2016, pag. 317-328. 

15 Laura Veronica Demenescu, Stela Drăgulin, Modern approaches in melotherapy: Carl Orfj, Revart, nr. 1, 2011, pag. 35-44. 

În programa disciplinei religie ortodoxă, nivel gimnazial, sunt regăsite destul de puţine ore efective cu caracter 
muzical'$; acestea sunt stipulate clar ca ore literalmente de muzică religioasă. Acest lucru însă nu îngrădește cu nimic 
activitatea creatorului de scenariu didactic, el putând improviza fragmente melodice care pot fi direct relaţionate cu 
teme din curiculla de religie. Orice tip de abordare ar uzita educatorul în cadrul designului didactic, astăzi mai mult 
ca oricând trebuie ținut seama de particularităţile educabililor și de perspectiva, tot mai prezentă, a potenţialilor 
copii cu dificultăți de învăţare.” 

Urmărind competențele generale de la nivelul clasei a 5-a putem relaţiona utilizarea muzicii bisericeşti în scopul 
argumentării acestora: cunoașterea și iubirea lui Dumnezeu, cât și aplicarea învățăturii de credinţă în viața personală 
a comunităţii. Concluzionând primar, putem sublinia importanţa prezenţei muzicii în procesul de cunoaștere a lui 
Dumnezeu, de realizare a mântuirii personale, cât și în actul de mărturisire către ceilalți. Totodată, dintre valorile și 
atitudinile ce pot fi dezvoltate muzical sunt şi cele ale asumării toleranţei etnice și a dezvoltării identităţii religioase 
şi culturale. 

Urmărind conținuturile efective ale disciplinei religie ortodoxă la clasa a 5-a observăm o prezenţă efectivă a 
muzicii religioase în cadrul orelor distribuite la dispoziția profesorului, având drept tematică praznicele împărătești. 
Bunăoară, putem regăsi posibile utilizări ale muzicii bisericești și la tema care înglobează o parte din Sfintele Taine. 
Aici cadrul didactic poate sublinia pe lângă săvârșitorul şi primitorul tainei, instituirea, materia și formula, de 
asemenea și un fragment muzical fiecăruia în parte. Cum spuneam mai sus, muzica poate sublinia şi apartenenţa 
culturală şi religioasă la ceva anume. Acest ceva poate fi direcționat spre tema dedicată răspândirii creștinismului 
pe teritoriul țării noastre și în prezentarea vieții Sfântului Apostol Andrei. 

Spiritualitatea și viața creștină, un alt calup de teme din cadrul programei clasei a 5-a, poate însuma fragmente 
muzicale bisericești din cadrul serviciului public și particular. Interconectivitatea tematică dintre primele două 
clase ale ciclului gimnazial se regăsește și în tematica efectivă a muzicii, cu precădere în cadrul orelor la dispoziția 
profesorului, care marchează marile praznice ale creştinătăţii. La fel ca și în cadrul clasei a 5-a, următoarele Sfinte 
Taine care vin în completarea celor enunțate mai sus pot conţine fragment de imne religioase care conturează 
fiecare taină amintită. În capitolul Sfinţirea timpului unde sunt amintite importanţa postului şi a rugăciunii, se relevă 
particularitatea prezenţei muzicii religioase cu rol de dublare a efortului duhovnicesc. Tot aici pot fi prezentate o 
pleiadă de imne inchinate Maicii Domnului, cât și fragmente liturgice menite să sublinieze cultul Fecioarei Maria. 
Tot astfel de cântări pot fi utilizate și în secțiunea de spiritualitate și viață creştină, în care sunt amintiţi Sfinţi pre- 
cum loan Botezătorul, Gheorghe și Dimitrie, troparele acestora devenind momente de audiții muzicale sau de 
mărturisire pură a credinţei. 

Programa clasei a 7-a însumează cu siguranţă posibilitățile cele mai vaste de prezenţă a muzicii bisericești. 
În acest capitol se regăseşte oferită spre studiu tema Sfintei Liturghii, poate cea mai cuprinzătoare şi muzicală 
rugăciune a bisericii, iar ca exemplu de trăire a învăţăturii creștine, derivată din exprimarea acesteia, sunt cele 
nouă fericiri care pot determina pe lângă momentul de muzică bisericească din cadrul orei de religie momente 
de intercomuniune frățească din perspectiva participării în cadrul Sfintei Liturghii unde ele sunt cântate -aceste 
propuneri practice de meloterapie având scopul declarat de a evidenția și dezvolta corelarea dintre subiectele 
prezentate și evoluţiile elevilor!s. 

Tot ca și în capitolul precedent, orele la dispoziţia profesorului pot fi constituite din modele de melos bisericesc 
exprimat prin colinde, scenete sau audiții muzicale. 

Dacă în primele trei programe din cadrul invățământului gimnazial muzica este reprezentată mai mult de crea- 
tivitatea profesorului decât stipularea ei curiculară, în programa clasei a 8-a regăsim clar tipărit în cadrul capitolului 
despre exprimarea învăţăturii creștine, ideea componentei cântare religioasă drept formă de rugăciune. Dacă până 
acum foloseam muzica bisericească subiectiv în funcţie de conţinutul lecţiilor, în acestă temă vom găsi o prezentare 
pragmatică a cântării bisericeşti într-un mod analitic, conţinând istoricii, manifestarea, cât și direcțiile contemporane. 

Ca și în cazul programelor trecute, muzica bisericească poate întări credinţa creștină cu aplecare asupra subiec- 
tului Crezul; în cadrul trăirii vieţii creştine unde se pot regăsi preluări tematice cu privire la pildele Mântuitorului 
sau pentru demonstrarea anumitor fragmente biblice. 

Urmărind sugestiile metodologice din cadrul ordinului de ministru care însoţeşte conținuturile programei școlare 
la disciplina religie, nivel gimnazial, observăm că muzica religioasă este benefică pentru încercări de realizare a 
coeziunii de grup prin participarea activă împreună cu profesorul în cadrul slujbelor bisericii. 


16 http://oldsite.edu.ro/index.php/articles/curriculum/c556+589+583+681/ accesat 22 iunie 2017 
17 Dorel Ungureanu, Copiii cu dificultăţi de învățare, Ed. Didactică şi Pedagogică, Bucureşti, 1998, p. 99-104. 
18 Jacques Cosnier, Introducere în psihologia emoțiilor și a sentimentelor, Ed. Polirom, laşi, 2007, p.31. 

Analizând mai sus 
programa la disciplina 
religie ortodoxă pentru 
gimnaziu, observăm 
că în cuprinsul acesteia 
sunt stipulate ore cu 
teme muzicale. Pe lângă 
acestea, fiecare educa- 
tor poate, în funcţie de 
creativitatea proprie, să 
uziteze acest subiect cât 
mai atractiv posibil. De 
aceea pe lângă audiţia 
în sine, cea mai pre- 
zentă formă de manifes- 
tare muzicală în cadrul 
designului orei de reli- 
gie, pe lângă cântatul 
cu copiii, pot fi folosite o 
serie de jocuri muzicale, 
care se regăsesc în lite- 
ratura de specialitate, 
sau pot fi create utilităţi 
spontane ale elementului muzical în cadrul scenariului didlaeție Toate aceste fragmente meloterapeutice au rolul 
de a stimula cognitiv subiectul. 

Așa cum am prezentat anterior, sunt dovedite clinic și statistic influenţele pozitive ale muzicoterapiei asupra 
procesului instructiv educativ, şi chiar asupra unor deficienţe medicale. În această ordine de idei prezentăm o serie 
de oportunităţi de utilizare terapeutică a muzicii religioase în cadrul proiectărilor didactice: 

Cea mai clasificată posibilitate - audiția 

Elevilor li se cere să extragă un bileţel pe care se găseşte inscripţionat titlul unei colinde cunoscute. După repe- 
tarea de câteva ori a piesei și audierea ei pe suport electronic, sunt rugaţi să mediteze 5 minute asupra versurilor 
şi să identifice răspunsuri la câteva întrebări legate de Nașterea Domnului, folosindu-se de conţinutul melodiilor 
interpretate. Răspunsurile se vor găsi pe cuprinsul unei fișe, care va constitui și evaluarea exerciţiului. 

Repetarea unui fragment audiat şi identificarea informaţiilor din textul cântării 

Elevii sunt împărțiți în patru grupe. Fiecare echipă primește un fragment din cele trei stări care se cântă la Pro- 
hodul Domnului. După ce vizualizează un filmuleţ cu călugări de la Muntele Athos, care interpretează cântările 
specifice din Vinerea Mare, sunt rugaţi să cânte și ei fragmentul primit. Celelalte echipe trebuie să noteze pe flipchart 
informaţiile identificate în bucăţica audiată de la colegii lor şi să le compare la sfârșitul activității. 

Răspunsuri muzicale la exerciţii (exercţii menite să sporească atenţia la detalii)!?. 

Elevii sunt împărţiţi în două rânduri și sunt rugaţi să stea faţă în faţă. Pentru început ei audiază cele nouă Feri- 
ciri. Dintr-un săculeţ elevii extrag bilețele cu situaţii din viaţa reală. De asemenea, fiecare primește nouă bucăţi de 
carton pe care se află fragmentele biblice din cadrul predicii de pe munte. Când un elev prezintă situația de pe 
bilețel, cel din faţa lui trebuie să ridice cartonul cu fericirea corespunzătoare și să o cânte. 

Fond muzical pentru captarea atenţiei (deoarece ansamblul uman este realizat în așa fel încât să vibreze la captarea 
sunetelor, atât prin intermediul aparatului auditiv, cât și la nivel neurocerebral?%), urmat de răspunsuri muzicale. 

Elevilor li se arată o prezentare power point legată de pilda semănătorului, având un fundal muzical religios. 
După lecturarea textului biblic, ei trebuie să identifice conexiunile dintre semănător și locul unde cad seminţele, 
cu realitatea cotidiană. Răspunsul la întrebările legate de pildă trebuie să fie muzicale, adică fiecare le poate cânta 
pe o melodie la alegere (acest exerciţiu poate cu ușurință intra în domeniul jocurilor simulative, din perspectiva 
conexiunilor pildă-realitate cotidiană)". 

Exersarea cântării Apostolului 


19 Andrei Cosmovici, Psihologia generală, Polirom, 2005, Iaşi, p.67. 
20 Rosina Caterina Filimon, Muzica subliminală benefică, Artes. Revistă de muzicologie, Iaşi, 2011, p. 141. 
21 Bogdan Balan, Psihologie pentru examenele de definitivare şi grade didactice, Ed. Polirom, laşi, 2008, p. 321. 

Elevilor li se prezintă filmuleţe cu oameni care cântă Apostolul în cadrul Sfintei Liturghii, mai cu seamă textul 
de la | Corinteni 13, 13. După vizionarea filmelor, se exersează cu elevii cântarea fragmentului scripturistic. 

Prezentarea prin cânt a unui fragment liturgic şi istoria lui 

Elevii au primit ca și sarcină, cu o săptămână înainte, să aducă o cântare religioasă care le place cel mai mult și să 
o interpreteze. Pe lângă aceasta, trebuie să prezinte un eventual istoric al ei și să o integreze în programul liturgic 
al bisericii (prin această activitate se cimentează cunoașterea membrilor grupului, prin evidenţierea trăsăturilor 
de personalitate, regăsite prin alegerile tematice ale fiecăruia)?. 

Este dovedit că orice modificare față de rutina clasică, determină o creştere a atenţiei participanţilor la activitate și 
o implicare sporită din perspectiva practică în comunitate. Intercalarea elementelor artistice, în cazul nostru muzica 
religioasă, determină o libertate sporită în amprentarea răspunsurilor cu o notă personală. Chiar dacă profesorul, 
care nu are o vastă pregătire psihologică, se teme să aplice programe meloterapeutice, simpla utilizare a muzicii, 
în cazul nostru muzica bisericească, fie că este ea sub formă de audiție, cânt sau joc didactic, determină schimbări 
majore ale percepţiei asupra disciplinei și asupra educatorului. 

Urmărind dezbaterile din ultima perioadă din spaţiul public cu privire la necesitatea orei de religie în școală, 
încercăm să subliniem dublul rol al acesteia. Pe lângă prezentarea de cunoștințe teoretice, regăsită și la celelalte 
discipline, religia în curriculum obligatoriu face mai mult de atât, modelează caractere. 

FRUMUSEŢEA RUGĂCIUNII LĂUNTRICE 


DELIA CONSTANTIN 


Rugăciunea, o taină ce izvorăşte dinăuntru fiecărui om, ce cuprinde o lacrimă către Dumnezeu, va dori mereu 
să caute o călăuză ce-o va duce în inima atotcuprinzătoare a lui Dumnezeu, ca o rază de lumină, ce pătrunde ca un 
imbold spre Cerul inimii, o întrepătrundere a întregii Creaţii. Raportarea la rugăciune, ca un strigăt de mulţumire, de 
cerere şi de acceptare a propriei voințe a omului va căuta un îndemn către Cel ce a creat-o, aducându-i mulţumire 
din prisosul inimii, ca o frumuseţe divină în care se ascunde o chemare a rugăciunii, în care se cuprinde întreg 
neamul omenesc. 

Creaţia întreagă va străbate o strălucire a Dumnezeirii, care va căuta să întrepătrundă acea frumuseţe şi bogăţie 
a sufletului, a naturii întregi, care se va aduce pe sine jertfă de răscumpărare pentru iertarea păcatelor, ca o aducere 
aminte a drumului spre Golgota inimilor noastre, spre care tindem fiecare dintre noi. O străpungere a inimii ce va 
încerca să pătrundă ca un întreg în fiecare dintre noi, ca un balsam de mulţumire pentru întreaga viaţă închinată lui 
Dumnezeu, acest dar nepreţuit dăruit nouă făpturii, ce este încredinţat pentru mântuire, ca un îndemn spre veşnicie. 

Raportarea la rugăciune, cu încredințarea că rugăciunea ce izvorăşte din cugetul nostru va fi ascultată ca o 
presărare de lacrimi în Grădina Maicii Domnului, care ascultă pe fiecare ce i se roagă în Duh şi Adevăr, propovăduieşte 
lacrimi de bucurie spre împărtăşirea cu dăruirea cea încredinţată întregii făpturi, spre desăvârşire. Ca o splendoare 
adusă în dar,„Celei Pline de Dar”, o pace lăuntrică se sălăşluieşte în inimile noastre, un buchet înmiresmat al rugăciunii 
de taină, o străfulgerare a propriei voințe umane. 

„Apărătoare Doamnă, pentru biruinţă mulţumiri, izbăvindu-ne din nevoi aducem ţie, noi, robii tăi. Ci ca ceea 
ce ai stăpânire nebiruită, izbăveşte-ne din toate nevoile, ca să-ţi cântăm ţie: Bucură-te Mireasă, Pururea Fecioară”. 

BUCURIA DUHOVNICEASCĂ SPRE LUMEA 
CARE TINDE SPRE SECULARIZARE 


PETRE CONSTANTIN 

A ad 


“Rep: 


la j 


În zilele noastre Biserica se confruntă mai mult ca oricând cu problema post-modernismului şi a secularizării, 
care odată cu epoca modernă a devenit tot mai accentuată. Ne punem întrebarea .... De ce?. Cred că răspunsul 
îl putem găsi în ceea ce se întâmplă din ce în ce mai mult în societatea modernă, deoarece în prezent societatea 
contemporană încearcă prin diferite mijloace și tehnici moderne de comunicare să sădească în inimile oamenilor 
ideea ca dacă sunt fericiţi aici pe pământ, având toate bogăţiile, nu mai au nevoie de o viaţă viitoare, nu mai au 
nevoie de Dumnezeu, nu mai au nevoie de o comuniune adevărată cu ceilalți oameni, și nici chiar cu Domnul lisus 
Hristos, ci doar legături care să le aducă un câștig cât mai mare. Prin urmare, toate valorile spirituale revelate de 
către Sfânta Treime sunt transformate automat în valori care au caracter revelator. 

Putem afirma că secularizarea începe în mod real odată cu perioada renascentistă atunci când se trece de la un 
univers închis, la un univers infinit, atunci când în mod evident omul ajunge într-un fel centrul lumii, se transformă 
din fiinţă creată în creator, altfel spus din „rob al lui Dumnezeu” în „Stăpân al lumii”, eliminându-l într-o oarecare 
măsură, mai mică sau mai mare, pe însuși Dumnezeu din viaţa lui. 

Deși la prima vedere omul nu sesizează pericolul care îl pândește crezând că așa este normal și firesc, totuși, 
privind mai în profunzime vom constata că există o legătură reală între secularizare și umanism, deoarece umanismul 
presupunea că toate regulile și toate legile revelate (descoperite) omului prin Sfânta Scriptură contează mai puţin 
pentru el (om), decât legile și regulile pe care și le poate da omul pentru sine însuși. 

Fenomenul acesta al secularizării se accentuează tot mai mult odată cu apariţia iluminismului, atunci când omul 
se descoperă ca pe o rațiune (gândire) autonomă, impunându-și legea sa, în mod definitiv. Plecând de la această 
afirmaţie, putem spune că în acest moment se creează un conflict între credinţă și rațiune la modul general, iar 
în mod particular în Occident, unde scolasticii au încercat să unească credinţa cu raţiunea, începând cu secolul 
al 18 -lea, credinţa fiind transferată într-un spaţiu subiectiv ce dezvolta un fenomen al diversității credințelor, 

ceea ce va duce la o formă de prozelitism. În secolul al 19 -lea, omul începe să se viseze ca fiind „creatorul lumii 
şi improvizează puteri supranaturale, văzându-se într-un fel Dumnezeu. De asemenea, începutul acestui secol se 
poate identifica, fie prin orizontul social unde se voia crearea „omului nou”, fie în domeniul tehnic, sau sub forma 
imperialismului occidental, față de cultura mondială introducându-se noţiunea de,„progres”, numai că prin marile 
catastrofe ale secolului 20 (amintim aici: Auschwitz, Nagasaki și Hiroshima), omul descoperă o latură obscură, 
întunecată și aducătoare de moarte a unei raţiuni (gândiri) fără de Dumnezeu. Este momentul descoperirii armelor 
de ucidere în masă, printre care „bomba nucleară”, pe care folosind-o omul și văzând dezastrul pe care îl produce 
aceasta, începe să se trezească într-o oarecare măsură la realitate și încearcă să lupte împotriva celor care ar dori 
să o folosească pe viitor. 

În prezent, secolul 21 ne oferă o imensă diversitate impunând tot mai mult ideea „omului nou”, renăscut din 
propria-i cenușă, care s-a impus în faţa forțelor naturii neavând nevoie de Dumnezeu. Astfel că societatea modernă 
luptă tot mai mult împotriva Bisericii și a slujitorilor ei, prin toate mijloacele de informare în masă: ziare, televiziuni, 
radiouri, dar mai ales prin mijloacele moderne de socializare, „Facebook” în special, acolo unde se inoculează 
tinerilor ideea că aceștia nu mai au nevoie de Dumnezeu și Biserică și că pot fi proprii lor stăpâni. De asemenea, 
se aduce în prim plan ideea drepturilor omului, în virtutea cărora omul poate să facă ce vrea cu propria-i viață, 
poate să renunţe la aceasta când dorește prin eutanasiere, poate să se căsătorească bărbat cu bărbat și femeie cu 
femeie, la nevoie aceștia putând să înfieze și copii, prin aceasta urmărind a se da o altă valoare familiei tradiţionale. 

Cu toate acestea, trebuie să spunem clar și răspicat că, în faptele și evenimentele cotidiene ale vieţii fiecărui om 
în parte, se îndeplinește și tot odată se hotărăște „destinul” final al oamenilor după felul și în funcţie de atitudinea 
pe care fiecare om o are față de 
Dumnezeu - Omul lisus Hristos. 
Cu alte cuvinte, fiecare persoană 
îşi are menirea sa și în orice 
situație este judecată de către 
Domnul lisus Hristos în funcţie 
de atitudinea și trăirea avută aici 
pe pământ față de semeni și faţă 
de Dumnezeu. Atunci când noi ca 
oameni nu mai cugetăm la aceste 
realități existente, se ajunge la 
post-modernism și secularizare 
contemporană, prin care omul nu 
se mai gândește la îndumnezeire, 
fiind preocupat doar de propria-i 
„sfinţenie. 

Ca o concluzie la cele arătate 
mai sus, putem readuce în prim 
plan valorile  social-morale 
ale dreptei învățături pe care 
o propovăduiește Biserica 
noastră, chemând pe fiecare om, 
creștin care doreşte să Îl urmeze 
___cu adevărat pe Hristos, la o 
i redeşteptare morală personală 
și obștească a societăţii noastre. 
“ Acum, până când nu este prea 
| târziu, dacă dorim ca urmașii 
noștri să trăiască într-o lume 
liberă de păcat, cu adevărat. 
Închei, citându-l pe părintele 
Arsenie Boca supranumit Sfântul 
Ardealului care spunea,„Dacă vreți 
să aveţi sfinţi, nașteți-i”. 

PREZENTĂRI DE CARTE 


PE URMELE GENERALULUI HENRI MATHIAS 
BERTHELOT ÎN ROMÂNIA! 

A 
ntre francezii care ne-au marcat soarta naţională la începutul secolului 


al XX-lea — alături de Emmanuel de Martonne, de Robert Ficheux, de 
contele de Saint Aulaire şi de câţi alţii — generalul Henri Mathias Berthelot 
ocupă un loc special. Când ne era mai greu, în octombrie 1916, misiunea 
militară franceză, condusă de gen. Berthelot, a sosit în țară şi a rămas până 
la victorie. Victoria a însemnat pentru noi şi Marea Unire, de aceea numele 
marelui om de arme este legat pentru vecie de acest eveniment major din 

Ta anul Centenar — 2018, se scrie şi se vorbeşte din ce în ce mai 
mult despre mai mulţi francezi celebri cu contribuţii majore, 
determinante, în plan militar, geopolitic sau ştiinţific, la făurirea României 
Mari, între care s-a distins, în mod cu totul deosebit, generalul Henri 
Mathias Berthelot. Majoritatea scrierilor, aprecierilor şi prezentărilor 
făcute generalului Berthelot de diferiţi autori se referă la inestimabila 
sa contribuţie militară ca Şef al Misiunii Militare Franceze în România 

Primului Război Mondial, perioada septembrie 1916- mai 1919. 
Acad. Păun Ion OTIMAN 

Personalitatea generalului Berthelot (alături de cea a Reginei Maria a României) este una uriașă, cu dimensiuni 
legendare. Nu se poate concepe ideea României Mari, a României moderne în afara aportului decisiv al celor doi. 
„Ubi bene, ibi patria”, aşa glăsuieşte un proverb latin, tălmăcit în limba română prin „acolo unde îţi este bine, acolo 
îţi este patria”, În cazul generalului Henri Mathias Berthelot (1861-1931) dictonul se aplică cu îndoită măsură, fiind 
unul din rarele cazuri de devoțiune împinsă la extrem, când noţiunea de „patrie” nu se reduce la abstract sau doar 
la simple coordonate administrativ-teritorial-geografice, ci cartografiază adevărate geografii afective interioare. În 
ciuda trecerii anilor și a zbuciumatei istorii, despre Generalul Berthelot se poate vorbi la modul prezent: el este pe 
cât de francez, pe-atât de român. O demonstrează dragostea nețărmurită pentru Franţa și România, slăbiciunile 
şi „vulnerabilităţile” sale, iubirile, tânguirile, neliniștile şi glasurile de sirenă. 

A-l omagia pe Henri Mathias Berthelot și pe alţii asemeni lui nu e doar o datorie morală, ci şi o obligaţie de 
căpătâi. Nu numai la ocazii festive sau la împlinirea unor cifre rotunde, ci și în baza unei normalități pe care ne-o 
dorim cu toții. Felul cum ne raportăm la înaintași ne defineşte ca popor şi ca indivizi, ne ilustrează caracterul, per- 
sonalitatea, identitatea și felul de a fi. 

Despre Henri Mathias Berthelot aflăm din cărţile (din păcate, puţine la număr) care i-au fost dedicate, dar cu 
precădere din Memoriile sale publicate la 30 de ani de la moartea sa, survenită în 1931. Glenn E.Torrey, în intro- 
ducerea pe care o face Memoriilor generalului francez, explică astfel nedoritul paradox: „Această lipsă de interes 
pare stranie, având în vedere rolul crucial pe care l-a îndeplinit Berthelot: în calitate de colaborator apropiat al 
lui Joffre în conducerea armatei franceze în campanile de început ale Primului Război Mondial (1914), în calitate 
de comandant de divizie și de corp de armată în timpul unora dintre cele mai grele bătălii de pe Frontul de Vest 

(1915-1916, 1918), în calitate de șef al Misiunii Militare franceze în România (1916-1918) — care a transformat o 
armată distrusă într-o forță combatantă solidă, capabilă, în 1917 să obţină singura victorie a Antantei împotriva 
Puterilor Centrale - şi, în sfârşit, în calitate de comandant al Armatei Dunării și coordonator al intervenţiei Aliaților 
împotriva bolșevicilor, în sudul Rusiei (1918-1919). 

Există mai multe motive pentru lipsa de recunoaștere a meritelor lui Berthelot. Spre deosebire de mulți alți 
generali francezi, memoriile sale au rămas nepublicate până acum. Probabil, de mai mare importanţă este faptul 
că cea mai importantă reușită a lui Berthelot rămâne pe Frontul Român, care el însuși nu se bucură de o mare 
atenţie în ceea ce priveşte operaţiile Primului Război Mondial. În sfârșit, personalitatea şi talentul lui Berthelot s-au 
potrivit mai bine pentru munca de stat-major sau de legătură decât pentru acțiuni în lumina reflectoarelor. Cele 
mai mari succese le-a obţinut în spatele scenei, îndemnând, sfătuind și încurajând, printr-o combinaţie inspirată 
de francheţe, tact și umor” 

Pe urmele generalului Henri Mathias Berthelot în România, volumul pe care-l lansăm astăzi, este, dincolo de o 
necesară reparaţie morală, o obligatorie restitutio in integrum. După știința mea, până la acest moment aniversar, 
în România nu există un volum colectiv sau de autor, bine închegat, care să se fi ocupat de uriașa personalitate a 
generalului Berthelot. Tocmai de aceea, inițiativa Academiei Române, filiala Timișoara, Institutul de Studii Banatice 
„Titu Maiorescu”, de a aduna într-o carte lucrările prezentate în cadrul simpozionului „Pe urmele generalului Henri 
Mathias Berthelot în România”, desfășurat în data de 25 septembrie a.c. în comuna General Berthelot (fostă Fărcădi- 
nul de Jos) din judeţul Hunedoara, este demnă de toată lauda și consideraţia, inițiativă care se adaugă la o reușită 
de excepţie a instituţiei mai sus-mențţionate, și în care dl. preşedinte academician Păun lon Otiman (autor moral) 
a avut un rol de primă mână, graţie căruia s-au pus în practică lucrările de masivă restaurare și punere-n valoare 
a conacului-bijuterie arhitectonică (ce i-a aparținut de drept generalului Berthelot, dar făcut de statul român în 
semn de preţuire pentru meritele deosebite de slujire a poporului român în Primul Război Mondial), conac care, 
alături de câteva hectare de teren, a fost lăsat ulterior moştenire Academiei Române (al cărui membru de onoare 
a fost ales la 5 iunie 1926) de eroul de la Marna, întru şcolirea și formarea noilor generaţii de intelectuali. 

Volumul (alcătuit după toate rigorile ştiinţifice, fără a avea dimensiuni ample, dar condensând informații preţioase, 
unele în premieră -de unde și rolul coagulant) este structurat pe zece mari paliere, tot atâtea lucrări semnate de 
nume mari ale momentului, acad. loan Aurel Pop (președintele Academiei Române), acad. Păun lon Otiman, de 
distinşii dascăli, cercet. II. dr. loan David (directorul Institutului de Studii Banatice „Titu Maiorescu), prof. univ. dr 
loan Bolovan (m.c. al Academiei Române și directorul Institutului de Istorie „Gh.Bariţiu” din Cluj-Napoca), cercet. 
| dr. Vasile Dudaș (istoric), prof. Ana-Maria Stan, de străluciți oameni de radio și tv (Vasile Bogdan), de directori 
de instituţii (lonel Bota) și conducători de reviste culturale (Daniela Marchetti), precum și de tineri pășiți pe calea 
afirmării ( c.s. III dr. Mircea-Gheorghe Adrudan și de subsemnatul). 

Trei sunt ipostazele majore în care este conturată în volum personalitatea lui Berthelot: OMUL Berthelot, 
MILITARUL DE CARIERĂ ȘI STRATEGUL DE GENIU Berthelot şi SCRIITORUL BERTHELOT, autor al celebrului volum 
de Memorii și corespondenţă, pus în operă de Glenn E.Torrey, în baza documentelor de arhivă, a cărților de 
istorie publicate în Franţa și peste Ocean, a mărturisirilor combatanţilor în Primul Război Mondial, dar și din analiza 
minuțioasă a însemnărilor personale ale lui Berthelot. Între cele trei ipostaze enunțate nu există trasate graniţe 
ferme, toate fascinează, toate recompun un portret fabulos ce face din Berthelot un personaj indispensabil, vital 
pentru destinul României și de ce nu, al Europei acelor vremuri. 

Dintre calităţile umane ale generalului Berthelot punctăm câteva: aplecat spre metodă și ordine, spirit analitic, 
cerebral, celibatar convins, dar preocupat îndeaproape de destinul familiei sale (e vorba de cumnata sa, Louise, și 
de nepotul său, Georges, cu care întreține o bogată relaţie de corespondenţă), loial, cu un dezvoltat simţ al onoarei 
și al datoriei împlinite, adulat de omul de rând pentru mâna întinsă pe care o oferă la nevoie, sensibil la suferință, 
susținător înflăcărat al cauzei României, bonom, înzestrat cu un dezvoltat simţ al umorului, fire optimistă, diplomat, 
hotărât, demn, care știe să-și impună ideile cu abilitate (chiar și în fața superiorilor ierarhic), cald, prietenos, un om 
de acțiune, jovial, charismatic, adept al dialogului creator, imaginativ, combativ, ilustrare a calmului și a speranţei. 
Dar cea mai mare calitate umană a sa a fost dragostea și respectul suprem purtate soldatului-țăran, baza armatei 
române, cel care a dat dovadă de sacrificiul suprem în prima conflagrație mondială. 

Militarul de carieră şi strategul de geniu Berthelot arată astfel: excelent administrator și ofițer de stat-major, 
influent pe lângă generalul Joffre (Șeful Statului Major francez), regele Ferdinand | (al cărui consiler a fost) și Regina 
Maria, liderul nesupus (asemeni Reginei Maria), adept al cermoniilor fastuoase și al atitudinii ofensive în faţa 
dușmanului, neîngăduitor cu abaterile de la spiritul cazon, negociator înnăscut, cu o carieră militară fulminantă (după 
modelul patern, căpitan de jandarmi), Berthelot intră, în 1881, la St. Cyr, cu gradul de sublocotenent de infanterie, 
după care, în scurt timp, se remarcă prin fapte de arme în colonii, precum Algeria și Indochina. Între 1888-1890, 

urmează Școala Superioară de Război, după care e repartizat la Statul Major General. Devine, pe rând, general de 
brigadă, adjunct al șefului de stat major. Dă dovadă de o profundă înţelegere a războiului. Se distinge în bătăliile de la 
Champagne (septembrie-octombrie 1915) șiVerdun (martie-iunie 1916), la comanda Corpului 32 Armată. E decorat, 

în repetate rânduri, pe Frontul de Vest, dar și de Est („Sfântul Gheorghe”, „Steaua României”, „Mihai Viteazul”, clasa 
şi a II-a, cetățean de onoare al României, „Mare Ofiţer al Legiunii de Onoare”, „Knight Commander of St. Michael 
and George” ș.a.). „Eminenţă” cenușie, susţinător al „războiului până la capăt”. În 19 septembrie 1916 este numit șef 
al Misiunii Militare în România, cu sarcini precise în direcţia instruirii și reorganizării armatei române (în realitate, va 
participa la două misiuni militare în România: prima, cea franceză, octombrie 1916 - mai 1918, a doua, în calitate 
de comandant al Armatei Dunării, octombrie 1918 - mai 1919). Are o încredere nețărmurită în uriașa capacitate de 
a se reinventa a oștirii române. Venirea generalului Berthelot în România (aclamată îndelung la lași și produsă în 
acordurile Marseillezei) nu este văzută însă cu ochi buni de către Rusia, pe-atunci aliată, întrucât trezea suspiciuni 
în legătură cu extinderea influenței franceze în ţara noastră. De altfel, în calitate de mediator și de negociator direct, 
generalul Berthelot (care va refuza orice comandă directă a trupelor româneşti lipsite de experienţa războiului 
modern și incapabile să-şi gestioneze singure, la modul eficient, resursele existente) va trebui să țină mereu piept 
presiunilor, exceselor și demonstrațiilor de forţă rusești, care au culminat, spre sfârșitul războiului, cu trădarea şi 
abandonarea armatei române - istoria consemnează că Rusia nu a fost niciodată interesată cu adevărat să ajute 
România, ci doar să profite de conjuncturi politice, economice și militare favorabile. Faţă de rușii trădători, de ofiţerii 
care nu-și făceau datoria sau erau slab pregătiți din punct de vedere profesional și de politicienii străini de interesul 
național, generalul Berthelot manifestă o ură nedisimulată, luările sale curajoase de poziţie fiind notorii. Mânat de 
gândul victoriei şi al încrederii nețărmurite în soldatul-țăran, generalul Berthelot reorganizează din temelii trupa, 
creează școli practice de instrucţie pe specialităţi, își pune la dispoziţie întreaga expertiză în arta războiului, trăieşte 
războiul clipă de clipă, nu menajează pe nimeni când vine vorba de datorie, mentalități păguboase, apatie generală, 
fanfaronadă politică, laşitate, dorință de căpătuire. Ofițerii francezi şi personalul civil de care se înconjoară sunt 
de o probitate morală și profesională ireproșabilă. Cu toţii înţeleg să-și facă datoria, lucru consemnat și de citarea 
Misiunii Militare franceze pe ordin de zi pe armată de către ministrul de război. 

După încheierea Misiunii Militare franceze, generalul Berthelot va reveni în ţara noastră în luna octombrie 1918, 
la comanda Armatei Dunării. În această calitate va lansa celebra chemare la arme adresată românilor. Generalul 
Henri Mathias Berthelot va intra triumfător în București, alături de Regina Maria și de Regele Ferdinand |, la 1 
decembrie 1918. Visul de aur al românilor, România Mare, devenea astfel realitate. 

Ca scriitor şi memorialist, Henri Mathias Berthelot face dovada unui acut simţ al limbii literare, al științei relatării 
cu fidelitate şi lux de amănunte, al punerii inspirate în pagină și al transmiterii informaţiei, de unde conștiința și 
responsabilitatea față de generaţiile care i-au urmat. De aceea, Memorii şi corespondenţă, ce au valoare certă 
de document, se citesc cu un real interes, indiferent că e vorba de specialiști (istorici, filologi, militari de carieră, 
sociologi, politologi) sau de oameni de rând. 

„Generalul Berthelot și misiunea militară franceză au menţinut printre români vie speranţa victoriei noastre 
militare şi politice, în vremuri în care aproape nimeni nu mai credea în succesul cauzei naționale românești:, 
remarcă acad. loan-Aurel Pop în alocuţiunea domniei sale, în vreme ce acad. Păun loan Otiman, ocupându-se de 
Berthelot-omul, ne face părtaşi unor informaţii mai puţin cunoscute din vremea restaurării conacului de la Fărcădi- 
nul de Jos (de remarcat fotografiile de epocă și din timpul șantierului care însoțesc textul), echivalentul unei lecţii 
de viaţă: „În luna iunie 2006, după preluarea mandatului de secretar general al Academiei Române, începând să 
identific numeroasele și nerezolvatele probleme patrimoniale ale Academiei Române, am ajuns în Țara Hațegului 
la proprietatea donată de generalul francez Academiei, aşezăminte încărcate de o îndelungată istorie medievală 
şi interbelică și de o imensă uitare, nepăsare și distrugere după naţionalizarea din 1945 și până în zilele noastre, 
toate acestea afectându-mă profund. 

Dar, ceea ce m-a mișcat cel mai puternic a fost determinată de discuţia avută cu un sătean în vârstă de peste 80 
de ani, în curtea părăginită a așezămintelor Berthelot din satul Fărcădinul de Jos (vechea denumire a localității). 
Bătrânul, văzând mașina cu număr de București parcată în curtea ruinelor, mă întreabă: ce caut, eu, din București, 
printre aceste ruine? 

Îi răspund simplu: că sunt de la Academie şi că am venit să văd ce se mai poate face cu conacul generalului 
Berthelot. 

Bătrânul, cântărindu-mă din privirea sa ageră de ardelean isteț [...] îmi spune: apoi, domnule dragă, eu copil 
fiind, l-am primit pe general aici, în această curte unde ne aflăm noi doi acum, cu mic, cu mare, toată suflarea 
Fărcădinului, când a venit prima dată aici [...], pot să-ţi spun numai atât: pe aici, în anii trecuţi, au venit mai mulţi 

domni ca dumneata din București, de la Academie sau mai știu eu de unde, și toți au spus că vor face şi vor drege 
şi, iată ce au făcut: ruine!” 

DI. profesor univ. dr. loan Bolovan abordează aspecte ale relaţiei generalului Berthelot cu Casa Regală a României, 
oferindu-ne un extrem de bine documentat excurs în istoria acelor vremuri, la finalul căruia concluzionează: „Relaţiile 
lui Berthelot cu Casa Regală s-au înscris în firescul stării de lucruri din acei ani, și dacă prezenţa sa în preajma regelui 
Ferdinand era dictată de statutul său de șef al misiunii militare franceze, apropierea de regina Maria a survenit ca 
urmare a faptului că ambele personalităţi au împărtășit valori și viziuni comune, că au avut o capacitate sporită 
de a se adapta împrejurărilor şi de a relaționa necondiţionat pentru a-și îndeplini fiecare datoria față de ţările lor” 

Un atestat de mândrie locală îl reprezintă trecerea generalului Berthelot prin Banat, ca parte a turneului său 
extins prin ţară, în vederea făuririi României Mari, moment reflectat în presa vremii („Românul”din Arad, „Temesvarer 
Zeitung”, „Temesvari hirlap”) și readus în actualitate de cercet. |. dr. Vasile Dudaș: „Majoritatea studiilor publicate 
până în prezent, precum și volumele care consemnează popasul timișorean al generalului Berthelot în dimineaţa 
zilei de 27 decembrie 1918, relatează despre întrevederea sa cu generalul francez Gambetta, generalul sârb Djordje 
Djordjevic, precum și cu delegaţia Consiliului Naţional Român local” 

Tot de vizita generalului Berthelot în Banat se ocupă și jurnalistul Vasile Bogdan, în baza articolelor publicate 
de lon Clopoţel și de alți martori la eveniment în „Românul” din Arad. Autorul remarcă înalta deontologie de care 
au dat dovadă jurnaliștii vremii: „Presa vremii, în special ziarul <<Românul>>, avea să dea dovadă de un înalt pro- 
fesionalism relatând, într-o ediție specială, întreaga defășurare a evenimentelor. Relatările la obiect, scrise într-un 
stil alert, uneori telegrafic, dar cu atât mai impresionante, care au fost transpuse în mijloace tipografice adecvate, 
au rămas mărturie a practicării în vreme a unui jurnalism de cea mai bună calitate” 

La fel de riguros documentată este și lucrarea conf. univ. c.s. Il dr. loan David, cea care tratează felul în care apare 
generalul Berthelot în scrierile lui Aurel Cosma junior, lucrare bazată, în principal, pe fondul familial „Aurel Cosma” 
existent la Arhivele Naţionale, Serviciul Județean Timiș și pe cartea lui Aurel Cosma junior, Generalul Berthelot 
şi dezrobirea românilor. 

Tânărul c.s. III dr. Mircea-Gheorghe Abrudan de la Institutul de Istorie „George Barițiu” al Academiei Române, 
Cluj-Napoca, parcurge colecția ziarului „Gazeta Poporului” de la Sibiu, unde descoperă date și informaţii prețioase 
despre activitatea generalului Berthelot în România. Ideea de bază care se degajă din cercetarea cu pricina scoate 
în evidență următorul fapt: „<<Gazeta Poporului>> din Sibiu, alături de celelalte organe de presă românească 
din Transilvania, au prezentat cititorilor lor marșul triumfal al generalului francez și al delegaţiei sale prin Ardeal 
şi Banat, contribuind la creșterea prestigiului lui Henri Mathias Berthelot în sânul maselor românești și oferind 
posterităţii șansa de a descoperi detalii interesante referitoare la acea <<călătorie de neuitat>>, cum însuși gene- 
ralul a numit-o în paginile jurnalului său” 

Tandemul format de lonel Botta și Daniela Marchetti aduce în actualitate traseul cărășan, prin Banatul Montan, al 
Misiunii Franceze conduse de generalul Berthelot. Sunt informații prețioase, unele cu titlu inedit, care includ Serviciul 
Secret de Informaţii și Contrainformaţii de pe lângă Marele Cartier General și Regele Ferdinand |, despre rolul lui 
Victorian Cucu, originar din Oraviţa, ofițer și strateg în armata franceză, despre misiunile în teritoriul bănățean ale 
armatei franceze, despre aportul decisiv al interpreţilor de limbă română și franceză din interiorul armatei, despre 
principiile ocupaţiei armatei franceze formulate la Lugoj și în circumscripțiile aferente și delimitarea teritoriului 
românesc, despre rolul Gărzii Naţionale Române și despre utopica republică a Banatului în viziunea lui Otto Roth 
etc. Povestite, au rolul de a captiva. 

Bibliografia folosită în volum vine să întregească uriașa personalitate a generalului Berthelot și să contureze 
întregul context istoric, social, politic, economic, cultural și militar al epocii: Regina Maria, Carol Il, Aurel Cosma Jr., 
Nicolae lorga, Constantin Kirițescu, Constantin Stan, Contele de Saint-Aulaire, Marcel Fontaine, Caius Brediceanu, 
Gelu Neamţu și Mircea Vaida-Voevod, N. Cerbulescu, Radu Păiușan, Dumitru Preda, Marcela Feraru și Alain Lesbats, 
Gheorghe Nicolescu și Simona Bucura-Oprescu, Răzvan Mihai Neagu ș.a. De asemenea, mărturiile din presa vremii, 
dar și contemporană (Ghiţă Pop, Paul Abrudan, Valeriu Leu și Carmen Albert, lonela Moscovici, Eugenia Crișan, 
George Cipăianu, Viorel Faur, Mircea Păcurariu ș.a.), documentele de arhivă și din fototeca Muzeului Naţional de 
Istorie a României sau din colecţii private stau mărturie despre o glorioasă pagină din istoria poporului român. 

X* 

Pe urmele generalului Henri Mathias Berthelot în România, se doreşte o invitaţie la neuitare. Puse în oglindă, 
vremurile de-acum, văduvite de măreție și de eroism, nu se legitimează cu nimic demn care să merite să intre în 
istorie sau să o puncteze, dacă e să ne raportăm la acea realitate a anilor de foc când a trăit şi acționat generalul 
Berthelot. Datorită lui (și atâtor și atâtor oameni de sacrificiu, cei mai mulţi anonimi, simple numere în statistici), 
România a avut o excepţională șansă la normalitate. 

TEMEIURI BIBLICE NOUTESTAMENTARE CU 
PRIVIRE LA OFICIEREA SFINTELOR TAINE ȘI 
IERURGII BISERICEȘTI. VOL III. 
TAINA POCĂINŢEI (SPOVEDANIA)' 


1 Protopop dr. loan Bude, Editurile Învierea şi Eurobit, 2008, 157 pagini. 


Asemenea volumelor 
anterioare, și anume, cele 
referitoare la Sfânta Taină 
a Botezului și  Mirungerii, 
prezentul volum se înscrie în 
tematica generală a studiului 
privind Temeiurile biblice 
neotestamentare cu privire la 
oficierea Sfintelor Taine și lerurgii, 
avându-l ca autor pe Părintele 
Prot. loan Bude. 

În Preliminariile prezentului 
studiu (p.11-17),autorulse referă 
la Pocăinţă, deopotrivă ca virtute 
şi Taină, şi arată că exceptând 
Dumnezeiasca Euharistie, Taina 
Pocăinţei este considerată „cea 
mai mare şi mai binecuvântată 
Taină care ne-a fost lăsată de 
Mântuitorul spre a ne pregăti 
cel mai bine pentru ceruri. 
Niciun păcat de pe pământ 
nu este de neiertat pentru 
Dumnezeul iubirii. Dumnezeu 
se odihneşte în omul care se 
pocăieşte, oricât de păcătos ar 
fi el. Dumnezeu dorește doar 
mărturisirea greșeli, apoi totul 
se va încheia cu bine. Lacrimile 
curățesc inima, mintea, trupul și 
fac, în felul acesta, fără prihană, 
orice exprimare a omului... 
Pocăinţa şterge păcatele chiar 
şi din amintirea lui Dumnezeu 
şi le arată ca și cum nu s-ar fi 
întâmplat. Dacă nu ni s-ar fi dat 
pocăinţa, nimeni nu s-ar mai fi 
mântuit”. 


Preot prof. univ. dr. SORIN COSMA 


Prot. Dr. loan Bude 


EIURI BIBLICE NOUTESTAMENTIARE 
| VIRE LA OFICIEREA SFINTELOR TAINE 
ȘI IERURGII BISERICEȘTI 


Vol. III 


i 


- Taina Pocăinţei (Spovedania) - 


„___ Editurile 
Invierea și Eurobit 
Timişoara, 2018 


În acelaşi timp, iubirii Sale iertătoare, Mântuitorul conferă o unică și specială putere duhovnicilor, spunând: 
„Oricâte veţi lega pe pământ, vor fi legate și în cer, și oricâte veţi dezlega și în cer” (Matei 18,18; loan 20,23). De 
aici însă rezultă și marea responsabilitate a duhovnicilor chemaţi să păstorească „Biserica lui Dumnezeu, pe care 

a câștigat-o cu scump sângele Său... nu ca și cum ar fi stăpâni peste Biserici, ci pildă făcându-se turmei” (Fapte 
20,28-29; | Petru 5,1-3) 

Din textele neotestamentare prezentate de autor în partea a II-a a studiului (Botezul lui loan — precursorul neo- 
testamentar al Tainei Pocăinţei (Spovedaniei), rezultă clar că în Evangheliile sinoptice nu există nicio echivalență 
valorică și nici vreun raport tipologic, prefigurativ, între botezul lui loan - primit și de lisus — și Botezul creștin, ci 
numai între botezul lui loan şi Sfânta Taină a Pocăinţei, sau a Spovedaniei, fapt confirmat și de mărturiile Sfântului 
loan Botezătorul din Evanghelia a IV-a. 

În partea a III-a: Taina Pocăinţei (Spovedania) în Sfintele Evanghelii, totul se amplifică, în sensul că textele celor 
patru evangheliști reproduc, fiecare în stil propriu, instantanee memorabile și de-a dreptul impresionante din 
minunata operă de iubire și de iertare a Fiului lui Dumnezeu întrupat faţă de lume și față de oameni, după cum EI 
însuşi mărturiseşte: „Căci Fiul Omului a venit să caute și să mântuiască pe cel pierdut” (Matei 18,11). Şi anume, caută 
şi mântuieşte, iertându-i pe cei socotiți deja pierduţi, fapt ce reiese cu claritate chiar din textele biblice selectate 
cu mare grijă de autor, păstrându-le mireasma autentică a sensului imediat, sau cel de la „faţa locului” din fiecare 
Evanghelie (p. 31-39). 

Din cele până aici tratate, vedem că întâlnirea tainică și nemijlocită dintre Dumnezeu și om, cu prioritate Hristos 
este Cel care se apleacă în căutarea „oii pierdute”: „Căci Fiul lui Dumnezeu a venit să caute și să mântuiască pe cel 
pierdut” (Luca 19,10). 

În același timp, autorul evidenţiază efectul iubirii iertătoare a lui Hristos, ca o reaşezare a dreptăţii originare 
pe care omul a pierdut-o prin păcat; precum e crezul fiului risipitor care „mort a fost și a înviat; pierdut a fost și s-a 
aflat” (Luca 15,24). 

Mai departe, începând cu cartea Faptele Apostolilor urmată de epistolele pauline și cele sobornicești, autorul ne 
prezintă modul de aplicare în viața Bisericii creştine primare a normelor pastorale referitoare la Taina Pocăinţei, ce-și 
au originea în Evanghelia Mântuitorului. În acest context sunt analizate la început păcatele împotriva Duhului Sfânt 
şi cel al simoniei, identificate la Simon Magul și sancţionate de Sfântul Apostol Petru, precum și actul de profundă 
pocăință și convertire a Sfântului Apostol Pavel, de care se leagă numele lui Anania din Damasc, rânduit de Hristos 
cel înviat să fie duhovnicescul și preotul botezător al Sfântului Pavel, devenit astfel primul preot duhovnicesc din 
istoria creștinismului. 

Prin scrierile sale adresate cu inegalabil tact pastoral tuturor neamurilor din Imperiul Roman, Sfântul Apostol 
Pavel predică pocăinţa cu mult spirit misionar atât pentru păcatele „omului vechi”, cât mai ales ca o „înnoirea minţii” 
(metanoia) ca schimbare a profunzimii vieţii, ca biruință a „omului nou”, prin dobândirea „gândului lui Hristos”, ca 
mentalitate, comportament și destin. 

Din multitudinea textelor având ca temă pocăinţa, reținem două cazuri mai aparte, și anume spovedirile în 
masă, semnalate de autor, atât ca urmare a activităţii misionare pauline din Efes (Fapte 19,18-19), unde mărturisirea 
publică nu era tocmai un act de pocăință al unor păgâni, ci chiar a multora „dintre cei ce crezuseră” deja şi apoi au 
căzut din nou în aceleași păcate mai vechi (precum vrăjitoria), cât și cea practicată în misiunea pastorală de Sfântul 
lacob, cel dintâi episcop al lerusalimului (lacob 5,16), al cărui îndemn pastoral de recuperare a celor „rătăciţi de la 
adevăr” (lacob 5,19-20), nu este altceva decât aplicarea învățăturilor Evangheliei lui Hristos. 

Ca un corolaraltextelor referitoare la pocăință, se impune formularea sintetică enunțată de către Sfântul Apostol 
loan din prima sa epistolă: „Dacă zicem că păcat nu avem, ne amăgim pe noi înșine și adevărul nu este în noi. Dacă 
mărturisim păcatele noastre, EI (Hristos) este credincios și drept, ca să ne ierte păcatele și să ne curăţească pe noi de 
toată nedreptatea. Dacă zicem că n-am păcătuit, îl facem mincinos și cuvântul Lui nu este în noi... și dacă a păcătuit 
cineva, îl avem mijlocitor către Tatăl, pe lisus Hristos cel drept. El este jertfa de ispășire pentru păcatele noastre, dar nu 
numai pentru păcatele noastre, ci și pentru ale lumii întregi.” (| loan 1,8-10; 2,1-2). 

Prin calitățile de fond şi de formă, care rezidă în respectarea regulilor exegetice într-o exprimare vie și coerentă, 
autorul a reușit să ofere prin prezentul studiu, un „material didactic” folositor deopotrivă celor ce se îndeletnicesc cu 
predarea cunoștințelor biblice, cât și credincioşilor darnici să cunoască şi să aplice în viața duhovnicească virtutea 
şi Taina Pocăinţei (Spovedaniei), spre a se putea împărtăși cu vrednicie cu Trupul şi Sângele Domnului. 

În acest context, aşteptăm cu interes apariţia celui de al IV-lea volum, anunţat deja, referitor la „Temeiuri biblice 
neotestamentare despre Sfânta Euharistie”. 

DOMNITORUL MIHAI VITEAZUL (1593-1601). 
EROU AL NAȚIUNII ROMÂNE ȘI MARTIR 
AL BISERICII STRĂBUNE' 


1 Preot prof. univ. dr. Alexandru Moraru, Ed. Renașterea, Cluj-Napoca, 2018, 188 pagini 


Preot prof. univ. dr. VASILE V. MUNTEAN 


Cartea de faţă, tipărită cu binecuvântarea 
Î. P. S. Andrei, mi-a trimis-o recent ex-colegul 
de la studiile doctorale, Alexandru Moraru; 
cu privire la viaţa și activitatea sa a apărut de 
curând un volum cuprinzător?. 

Cartea actuală este o valoroasă lucrare în 
care descoperim o expunere obiectivă a fap- 
telor, implicit un luminat patriotism, dar ce-i 
patriotismul?! În prefața de la ediţia germană , 
a Istoriei poporului român, neîntrecutul poli- | 
histor Nicolae lorga declara acestea:“Ca orice Rea Vi 
om cult și cu simţire normală, îmi iubesc și eu 
neamul [...], îmi iubesc neamul pentru că eal 
mieu”. La rândul său, Profesorul Mihai Berza 
(1907-1978), pe care l-am cunoscut personal 
în anul 1973, spunea despre patriotism că 
“este un sentiment natural, ieșit din legătura 
nemijlocită cu o grupare umană și cu un teri- 
toriu anumit [...]. Unul din mijloacele cele 
mai apte de a dezvolta sentimentul patriotic . 
este, incontestabil, cunoașterea trecutului”?. 

În fine, regretatul poet creştin loan Alexan- DOMNITORUL 
dru, în volumul său intitulat lubirea de patrie, 


oferea o atare mărturisire: “Am plâns de feri- MIHAI VITEAZUL 


cire pe Acropole sau la lerusalim, pe colinele (1593-1601) 
Romei, dar am privegheat cu anii la Putna lui a 

Ștefan al cărui mormânt l-am plâns și eu ca EROU AL NAȚIUNII ROMANE ŞI 
toţi înaintaşii mei, am îngenuncheat lângă MARTIR AL BISERICII STRABUNE 
capul lui Mihai Viteazul, am cântat Războienii 
şi Mărăşeştii [...]. 

Cartea prezentă cuprinde 13 capitole, în 
care autorul - pe bază de documente și într- 
un stil cumpănit - tratează teme precum: contextul politic al vremii, Mihai Viteazul ca mărturisitor al ortodoxiei și 
apărător al creștinătății europene, relaţiile sale cu ierarhia ortodoxă (românească și nu numai), ctitoriile și daniile 
Primului Domn al Unirii, prezentarea aceluiași Mihai Bravul ca erou și martir, chipul lui cum apare - post mortem 
- în scrierile istorice, în literatura, arta şi folclorul de la noi și din exterior. În cap. X (p. 139 sqq.) se înșiră mai multe 
argumente ce-l îndreptățesc pe Mihai Viteazul a fi trecut în rândul apărătorilor și mărturisitorilor de credinţă ai 
Bisericii strămoșești. O bibliografie selectivă (extrem de bogată), anexele și ilustraţia încheie această prețioasă carte 
ce face cinste autorului ei și se citește cu folos de către orice lector fie dreptcredincios, fie nu. 


2 Pr. Cosmin Cosmuţa, Părintele Alexandru Moraru — profesor şi istoric, Cluj-Napoca 2018. 
3 M. Berza, Pentru o istorie a vechii culturi româneşti (ed. A. Pippidi), București 1985, p. 221. 
4 Eseuri, vol. II, Bucureşti 1985, pp. 7-8. 

FII TREAZ ÎN TOATE! STUDII PASTORALE ' 


1 Preot lect. dr. Mihai Iosu, Astra Museum, Sibiu, 2012, 212 pp. 


Prof. ALEXANDRU HRAB 


Dacă citim titlu acestei cărţi, la o primă vedere, ne poate duce cu gândul la o redescoperire de către conștiință, 
a ceea ce înseamnă marele dar al Preoţiei, dar în același timp şi o atenţionare, o chemare atât pentru seminaristul/ 
studentul teolog, cât şi pentru însuși preotul de a fi veghetor în toate faptele sale după îndemnul Mântuitorului: 
„Drept aceea, privegheaţi, că nu ştiţi ziua, nici ceasul când vine Fiul Omului” (Matei 25, 13). Însă, nu o simplă priveghere, 
aşa cum se cere creștinului de rând, ci o priveghere pornind de la cunoașterea faptului arătat tot de Mântuitorul 
Hristos: Voi sunteţi lumina lumii; (...)Nici nu aprind făclie şi o pun sub obroc, ci în sfeşnic, şi luminează tuturor celor din 
casă. Aşa să lumineze lumina voastră înaintea oamenilor, aşa încât să vadă faptele voastre cele bune şi să slăvească pe 
Tatăl vostru Cel din ceruri” (Matei 5, 14-16). 

Autorul cărţii Părintele Mihai losu, s-a născut în 26 mai 1956, în localitatea Voivodeni, judeţul Brașov. În prezent, 
este cadru didactic universitar la Facultatea de Teologie „Sfântul Andrei Șaguna” din Sibiu, la disciplina Teologie 
Pastorală. Timp de 27 de ani a fost preot în mediul rural, iar în prezent este preot slujitor la catedrala mitropolitană 
din Sibiu. 

Printre cărţile autorului amintim de teza de doctorat cu titlul: Duhovnicul. Vocaţie, formaţie și misiune, Editura 
Universităţii „Lucian Blaga”, Sibiu, 2009, Studii de Teologie Practică, Editura Universităţii „Lucian Blaga”, Sibiu, 2009, 
Păstorii în turma Păstorului cel Bun, Editura Universităţii „Lucian Blaga”, Sibiu, 2010, Slujba ta fă-o deplin!, Editura 
Universităţii „Lucian Blaga”, Sibiu, 2011. 

Cartea Fii treaz în toate! Studii pastorale a apărut la editura Astra Museum din Sibiu, în anul 2012, sub îngrijirea 
autorului, cu un cuvânt înainte de Pr. conf. univ. dr. Constantin Necula. Cartea este alcătuită dintr-un număr de 
212 de pagini şi este structurată în patru mari studii legate de Taina Preoţiei. Întâiul studiu îl aduce în prim plan pe 
Mitropolitul Nicolae Bălan - un apostol, aşa cum îl descrie autorul, alprogresului prin credinţă și cultură, apoi continuă 
cu ispitele din viața preotului, ispite care au pornire de bază cele trei ispitiri ale Mântuitorului de pe Muntele Caran- 
taniei, Cele trei ispitiri și impactul pastoral actual. Cele două studii sunt întregite de amplul studiu despre Calitățile 
preotului ca păstor și om și culminând, în încheiere, cu studiul pe care fiecare student ar trebui să-l cunoască şi să-l 
înţeleagă în profunzime, cu privire la Declaraţia la Hirotonie. 

Părintele Mihai losu, nu face altceva decât să aducă în atenţia teologilor și a preoţilor din prezent, ceea ce se 
impune vieţii și activităţii preotului care trebuie să se ghideze după exemplul vrednicului de pomenire mitropolit al 
Ardealului, Nicolae Bălan, cel care a avut dragoste față de popor şi față de ţară şi care i-a cucerit pe contemporanii 
săi prin maniera de raportare a chemării preoțeşti la mersul vremii și prin conjugarea factorilor de a opera rapid 
cu ceea ce se impune ca necesitate imediată. Astfel, ceea ce cerea urmașul Sfântului Andrei Șaguna preoților săi, 
se dovedește a fi pus în practică de către părintele losu, fiindcă prin textul acestei cărţi el se arată cunoscător al 
spiritului vremii actuale, fiind orientat continuu asupra curentului de idei din zilele noastre, idei care tulbură de 
multe ori viaţa preotului. De aceea, și în prefață, părintele profesor dr. Constantin Necula afirmă că o caracteristică 
a autorului cărții este aceea de a „limpezi pentru sine și pentru generaţii de studenţi, mulţi de-acum preoți, a 
subiectelor care ţin de mistica slujirii preoțești și asceza jertfei roditoare la Altar”. 

Dacă în primul studiu, autorul ni-l prezintă pe mitropolitul Nicolae Bălan, cel care după cuvântul autorului „a 
fost în stare de martiraj pentru Biserică” și care a privit Preoţia ca pe cea mai mare dintre Taine, dorind ca „în locul 
preotului vechi, care-și mărginea misiunea la îndeplinirea formelor cultice și la celebrarea Sfintelor Taine, pe preo- 
tul apostol, cu sufletul arzând de un sfânt elan pentru propovăduirea credinţei evanghelice și pentru promovarea 
culturii, care poartă pecetea acestei credințe, care ambele întăresc sufletul unui neam”, în al doilea studiu, facem 
cunoștință cu ispitirile din viaţa preotului. Pornind de la lăcomia pântecelui, ajungând la slava deșartă, care are la 
bază de multe ori timpul liber care împreună cu slavă deșartă pot să dea naștere smintelilor, preotul ajunge să cadă 
pradă păcatului iubirii de argint, uitând că adevărata bogăţie „în spiritul binelui de căpeteniei, al celui dobândit 
prin nevoinţă și har” este înțelepciunea care,„ar trebui asociată mereu cu noțiunea de bogăţie”. Tot aici, autorul, ne 
atrage atenţia asupra faptului că dator este preotul se evite invidia, acel „balast de contraproductiv, care, macină 
la temelia vieții și care distorsionează profilul uman [...] acel complex de trăiri și frământări egoiste de necaz, 
declanșat și întreținut de realizările, însușirile pozitive sau statutul semenilor”. Evitând aceste capcane, preotul va 
reuși, cu siguranţă, să-i ajute pe enoriașii săi, atunci când aceștia sunt măcinaţi de astfel de dureri, reuşind să pună 

în sufletul lor ceea ce părintele filocalic, Nil Ascetul, mărturisea: „mai mult ne asigură Providența cele ce ne trebuie, 
decât sârguința noastră”. 

Parcurgând primele două studii, am putea spune că reprezintă studii premergătoare pentru cel de-al treilea. De 
această dată mai amplu, cuprins între paginile 107-190, dedicat vieţii preotului, atât particulare, cât și liturgice și ne 
răspunde de ce a ales să facă această cercetare: „în creştinism, preotul are rol decisiv în toate situaţiile şi momen- 
tele cultului pe care-l reprezintă atât în fața oamenilor, cât şi în faţa puterii divine... Așadar, nu lipsesc din acest 
studiu aspectele legate de integritatea fizică a preotului, de autocontrolul manifestat prin înfrânare şi răbdare, 
fiindcă preotul trebuie să reziste „cu icoana Mântuitorului mereu în faţa ochilor şi cu chenoza Sa mereu armură și 
energie pentru suflet”. Răbdarea și înfrânarea dau naștere virtuții castităţii, urmată de cumpătare, pentru ca,toate 
acțiunile noastre să nu se îndeplinească decât numai în limitele impuse de trebuinţele noastre”. Și fiindcă ţine tot 
de autocontrol, ca o încununare a celor patru puncte prezentate, autorul ne prezintă şi al cincilea punct, despre 
tăria voinţei, pentru că preotul trebuie să aibă ca ţintă imitarea lui Hristos, să fie un alter Christus. 

Dacă a vorbit despre integritatea fizică și despre autocontrol, părintele scoate în evidenţă şi imperativul 
înţelepciunii preotului. Privind acest aspect, preotul dator este să aibă tact și prudenţă, pentru că el trebuie „simţit 
a fi necesar pentru comunitate, nu doar prin autoritate și cunoștințe, ci mai ales prin dragostea de semeni și prin 
implicarea sa printre și pentru cei mulţi daţi în grija sa părintesc-preoţească” și toate acestea fără a face abstracţie 
de lumea reală. Din prudenţa preotului se naște și echilibrul sufletesc pentru că „a fi egal cu sine este descrierea 
atât a sublimităţii, cât și a dificultății misiunii sale, lucrare pe care o împlinește cu vocaţie și o înnobilează prin 
ascultare”. Corelată de cele două însușiri de care trebuie să dea dovadă preotul, este și delicateţea în maniere, 
pentru că tot timpul preotul trebuie să dea dovadă de oţinută fizică și vestimentară exemplară. Dar pe lângă ţinută, 
preotul mai trebuie să fie în primul rând modest și de omenie, cu o seriozitate specifică și în același timp, simplu 
şi natural. lată cinci însușiri care se leagă de înţelepciunea preotului, pentru că „preotul se va forma pe sine, prin 
valorificarea vocației, prin pregătire intelectuală și duhovnicească și prin ziditoare consultări, dar își va justifica 
misiunea doar prin raportare la Dumnezeu și oameni”. lar pe lângă toate acestea, este necesar ca preotul să dea 
dovadă de tenacitate, pentru că „a fi tenace în cadrul preoţiei nu înseamnă doar a insista, ci și a discerne când o 
situaţie sau o persoană exced stării de normalitate sau de obişnuinţă, când un om sau o stare generată de oameni 
contravine binelui personal sau comunitar” 

Ultimul mare aspect legat de viaţa preotul îl reprezintă, în studiul părintelui Mihai, ofranda de sine a preotului, 
care trebuie să se manifeste în primul rând prin punctualitate, bună dispoziţiei, amabilitate, familiaritate, cinste, 
corectitudine și consecvență și prin neiubirea de argint. lată opt însușiri ale vieţii jertfelnice pe care trebuie să o 
ducă preotul. O viaţă în slujba lui Dumnezeu și a oamenilor. O viaţă bazată pe iubire care nu trebuie considerată ca 
rezultat al unei îndatoriri. lubirea nu este obligație profesională”, ci ea trebuie să pornească din adâncul sufletului 
şi aşa preotul nu va uita că este un colaborator al lui Dumnezeu în opera de mântuire. 

Smerit, aşteptându-și rândul să-i fie acordată atenţia, ultimul studiu referitor la declaraţia de la Hirotonie, de 
multe ori rostită în grabă și nebăgată prea mult în seamă din cauza emoţiilor, îi pune în atenţie viitorului preot că 
ceea ce spune în fața ierarhului nu sunt simple cuvinte, ci un legământ care-l va însoți toată viața. 

Privind cartea în ansamblul ei, mărturia părintelui Constantin Necula ne exprimă clar în câteva cuvinte ceea ce 
autorul cărţii face, pentru că încearcă,„să identifice acele «teritorii» de memorie teologică deseori uitate, colmatate 
de nisipul de aur al teologiei sistematice ori decomprimate de abundența datelor istoriografiei bisericeşti”. Și nu 
numai să identifice, ci autorul a şi identificat teritoriile” trecute cu vederea a ceea ce reprezintă Taina Preoţiei. 

Lecturând cartea în întregime vedem calitatea preotului de fi aplecat spre cultură, de a conjuga cultura cu 
credinţa, de a avea pururea cu gândul la„cuvântul care zideşte și la fapta care consolidează” de a şti că este apostolul 
iubirii, fiindcă iubirea îi amintește că „dragostea faţă de Dumnezeu și de oameni sunt eternele sale proprietăţi” care-l 
vor ajuta să caute să simtă ceea ce înseamnă Hristos pentru fiecare în parte. Dacă la toate acestea mai adăugăm 
claritate exprimării și bogăţia aparatului critic, argumentările făcute scripturistic, şi mai ales din cuvintele Sfântului 
loan Gură de Aur, ale Sfântului Vasile cel Mare, ale părinţilor filocalici, ale operelor pastorale din România, dar și 
din Învățătura de Credinţă Ortodoxă bazată pe Dogmatica părintelui Dumitru Stăniloae, dar şi a Moralei creştine, 
fac din lucrarea părintelui Mihai losu, o lucrare de marcă în domeniul Teologiei Pastoralei româneşti. O lucrare de 
actualitate care ține conștiința trează a preotul că este şi apostol în progresul din ştiinţă și din cultură. 

ZI DE CRĂCIUN 


Ninge altfel de Crăciun, cu speranţe, cu-amintiri - 
Vin steluțe, reci podoabe pentru suflet, pentru brad... 
Fulgii albi aduc lumină și tot vin şi vin şi cad, 


Îmbrăcând curat natura cu-ale cerului trăiri. 


E și soare, dar şi ninge... nu adie pic de vânt - 
Gândurile vin și pleacă, eu tot merg în drumul meu, 
Aprind candele pe rând și m-ajută Dumnezeu, 


Să răzbat prin albul tot și la tata la mormânt. 


Brad și lumânări tot pun la cei dragi departe duși ... 
Sub atâta alb e pace și tristețe și lumină - 
Ninge ca o mângâiere și e linişte deplină... 


Odihnească-se în pace tată, unchi, bunici, mătuși ... 


Sufletește împăcată, pun lumini şi-n brad, acasă - 
Mă gândesc la cei plecaţi, mă gândesc la cei de-aici - 
În a lumii mare roată ... Doamne cât suntem de mici... 


Mulţumesc, Părinte Bun, că de fiii Tăi îţi pasă! 


Ne-ai dat suflet, ne-ai dat minte și puterea de-a răzbi - 
Fără Tine am fi singuri într-o lume mult prea mare... 
Se aud colinde dragi, e Crăciun, e sărbătoare ... 

De la Tine, știm, Părinte, ce înseamnă a iubi . 


îmbrăcând curat natura, cu-ale cerului trăiri, 

Fulgii albi aduc lumină și tot vin și vin și cad... 
Vin steluțe, reci podoabe, pentru suflet, pentru brad ... 
Ninge altfel de Crăciun, cu speranţe, cu-amintiri ... 


Dr. TEONA SCOPOS 


SARA LUI CRĂCIUN 


Într-o sară, sară mare 
Sara lui Crăciun. 
Pregătit de sărbătoare 
Crăciun cel bătrân. 
Auzi-i în grajdul Lui 


Plânsetul copilului. 


Scutecel de bumbăcel 
Pentru Fiul micuţel. 

Şi-a trimis în zbor 

După Gaşpar și Baltazar. 
Şi pe Fiul L-a botezat 


Și lisus nume l-a dat. 


Împărat şi Domn Preasfânt 
În ceruri şi pe pământ. 
Împăratul tuturor 


Până-n vecii vecilor! 


ILONA GYURICZA 

. 
De praznicul Nașterii Domnului, mii de credincioși bănățeni au participat la Sfânta Liturghie, oficiată, în Cate- 
drala Mitropolitană „Sfinţii Trei lerarhi” din Timişoara, de Înaltpreasfinţitul Părinte loan, Arhiepiscopul Timişoarei și 
Mitropolitul Banatului, împreună cu un sobor de preoți și diaconi. 

După otpustul sinaxei euharistice, Mitropolitul Banatului a rostit un cuvânt de învățătură, în cadrul căruia a 
vorbit despre valoarea incomensurabilă a omului, întrucât este „comoara lui Dumnezeu” „Înlăcrimatul Dumnezeu 
își trimite Fiul în univers sa-i găsească nepreţuita comoară pierdută. Şi unde o caută Fiul lui Dumnezeu? Într-o 
peşteră, în întuneric. Acolo l-a găsit pe om. În peştera din Betleem s-au întâlnit Cerul cu pământul, Fiul lui Dumnezeu 
cu omul, comoara lui Dumnezeu. Ce comoară scumpă este omul! Tatăl îl răscumpără pe om prin jertfa Fiului Său: 
<<Căci Dumnezeu așa a iubit lumea, încât pe Fiul Său Cel Unul-Născut L-a dat, ca oricine crede în El să nu piară, ci 
să aibă viaţă veșnică>> (loan 3, 16)”. 

Imediat după slujbă, la reședința mitropolitană, a avut loc recepţia oficială, la care au participat reprezentanții 
cultelor religioase din Banat, reprezentanții autorităţilor locale și judeţene, personalităţi ale vieţii culturale publice 
din Timișoara și din ţară, academicieni, clerici, profesori universitari, scriitori, reprezentanţi ai Uniunii Artiștilor 
Plastici din România și membrii Corului Catedralei Mitropolitane, care au interpretat mai multe colinde tradiţionale 
românești. 

Seara, după slujba Vecerniei, în monumentalul lăcaș de cult din capitala Banatului, a avut loc concertul tradițional 
de colinde, susţinut de Corul Catedralei Mitropolitane. 

Se împlinesc la 28 decembrie patru ani de la întronizarea Înatpreasfinţitului Părinte Mitropolit loan, în scaunul 
de Arhiepiscop al Timişoarei şi Mitropolit al Banatului. Urmare alegerii de către Sfântul Sinod al Bisericii Ortodoxe 
Române din ziua de 16 decembrie 2014, duminică 28 decembrie 2014, în catedrala mitropolitană din Timişoara 
avea loc ceremonia de întronizare a celui de al treilea Mitropolit de la restaurarea Mitropoliei din vremurile moderne 
(1947). 

Autrecut patru ani de lucrare pastoral-misionară a Chiriahului nostru în eparhia aceasta şi în întreaga Mitropolie 
a Banatului. 


| 

Însoţim aceste rânduri cu bunele noastre doriri de bine pentru Întâistătătorul Mitropoliei Banatului de astăzi, 
rostind încă odată, rugăciunea de pomenire a ierarhului de după momentul prefacerii din cadrul Sfintei Liturghii: 
Întâi pomeneşte Doamne pe Înaltpreasfinţitul Arhiepiscopul și Mitropolitul nostru loan, pe care îl dăruieşte sfintelor Tale 
biserici în pace, întreg, cinstit, îndelungat în zile, drept învățând cuvântul adevărului Tău! 


Duminică, 9 decembrie, Înaltpreasfinţitul Părinte loan, Mitropolitul Banatului, alături de un sobor de ierarhi 
ai Bisericii noastre, a sfinţit pictura Catedralei Arhiepiscopale „Sfânta Treime” din Arad. Împreună cu Mitropolitul 
Banatului au slujit: IPS Părinte Timotei, Arhiepiscopul Aradului, PS Părinte Lucian, Episcopul Caransebeșului, PS 
Părinte Sofronie, Episcopul Oradiei, PS Părinte Gurie, Episcopul Devei și Hunedoarei, PS Părinte Siluan, Episcopul 
Ortodox Român al Ungariei și locţiitor de Episcop al Daciei Felix, PS Părinte Paisie, Episcop vicar al Arhiepiscopiei 
Timișoarei, PS Părinte Emilian Crișanul, Episcop vicar al Arhiepiscopiei Aradului. La sfânta slujbă a asistat și PS 
Părinte Daniil Stoenescu. 

Evenimentul a început cu săvârșirea Sfintei Liturghii în Catedrala Arhiepiscopală arădeană, de către numerosul 
sobor de ierarhi, preoţi şi diaconi, sub protia Mitropolitului loan al Banatului, în prezenţa oficialităților centrale și 
locale, a conducerii celor două universităţi arădene, a primarilor din localităţile însemnate ale județului, a sutelor 
de credincioși veniţi din cuprinsul eparhiei și a celor învecinate. 

Cuvântul de învăţătură a fost rostit de către Preasfinţitul Părinte Daniil, care a explicat pericopa evanghelică a 
duminicii, despre tămăduirea femeii gârbove (Luca 13, 10-17). Preasfinţia Sa a făcut amintire în cuvântul său și de 
cele două sfinte pomenite astăzi, Sfânta Ana, mama Sfintei Fecioare Maria și Sfânta Prorociță Ana, mama Prorocului 
Samuel. Fiind în Anul Centenar, Preasfinţitul Părinte Daniil a făcut o comparaţie între ridicarea femeii gârbove, prin 
minunea săvârșită de Mântuitorul Hristos și „ridicarea” Transilvaniei prin Marea Unire de la 1918. 

La finalul Sfintei Liturghii, Înaltpreasfinţitul Părinte Mitropolit loan, împreună cu soborul de ierarhi, preoţi și 
diaconi a săvârşit slujba de sfințire a picturii catedralei. 

Imediat după sfințire, Mitropolitul Banatului a dat citire Mesajului Preafericitului Părinte Patriarh Daniel cu prilejul 
sfințirii picturii Catedralei Arhiepiscopale „Sfânta Treime” din Arad, intitulat: „Catedrala Sfânta Treime din Arad - o 
bucurie pentru Centenarul Marii Uniri din 1918". În cuvântul său, Părintele Patriarh Daniel a evidenţiat că „Aradul, 
ca cetate a Marii Uniri, a format un adevărat nucleu de intelectuali români, care au înţeles că libertatea românilor din 
Transilvania se poate realiza doar prin unirea lor cu Regatul României“ ,„Uniţi în jurul unor personalităţi de seamă, precum 
Vasile Goldiș, care a fost secretar eparhial al Episcopiei Aradului, patriot vizionar şi om de înaltă cultură, considerat de 
Octavian Goga „Părinte al Patriei” arădenii au desfășurat o perseverentă activitate naţională, cu iniţiative de mare 
însemnătate pentru realizarea dorinţei de unitate naţională românească", a precizat Preafericirea Sa. 


Pomenirea eroilor martiri din Decembrie 1989 

Luni 17 decembrie, la Catedrala Mitropolitană din Timişoara a fost oficiată slujba de pomenire a eroilor Revoluţiei 
din Decembrie 1989, care au luptat în urmă cu 29 de ani pentru demnitatea și libertatea poporului român. La 
eveniment a participat Înaltpresfinţitul Părinte loan, Mitropolitul Banatului, care, împreună cu un sobor de preoți, 
a oficiat slujba Parastasului, la finalul căreia a rostit o alocuţiune, în care a evidenţiat jertfa, dragostea de ţară și 
credinţa eroilor din decembrie 89. 

La slujbă au participat oficialități locale și județene, numeroși revoluționari, membri ai familiilor celor ucişi 
în Revoluţie, asociaţii și fundaţii, care prin activitatea lor permanetizează memoria celor care și-au dat viața în 
decembrie 1989. 

După slujba Parastasului au fost depuse coroane la Monumentul Crucificării din faţa catedralei 
mitropolitane. Totodată, la Cimitirul Eroilor din Calea Lipovei, Cimitirul Săracilor din Calea Lipovei, reprezentanţi ai 

în memoria celor căzuţi în Revoluţia din 1989. 


La Catedrala mitropolitană „Sfinţii Trei lerarhi” din Timișoara au răsunat, Duminică 16 decembrie, în prezenţa 
Înaltpreasfinţitului Părinte loan, Mitropolitul Banatului, glasul cetelor de colindători. Monumentalul lăcaş de cult 
a găzduit cea de-a patra ediţie a Festivalului Internaţional de colinde,Leru-i, Doamne, Ler”. 

La această ediţie a festivalului de colinde au susținut recitaluri cinci formaţii corale: Corul Catedralei Mitropolitane 
din Timişoara, condus de pr. Dan Dragomir, Corul Grănicerii Văii Bistrei din Voislova, dirijat de Firuţ Mihuţ; Corul 
„Învierea”al Parohiei Ortodoxe Române din Foeni, condus de pr. Nicolae Strizu, Corul cadrelor didactice „Raspevani 
profesori” din Vârșeț (Serbia), condus de Marina Kliska; Corul studenţilor teologi de la Facultatea de Litere, Istorie 


Moderatorul  eveni- 
i mentului a fost părintele 
Zaharia Pereș, consilier 
3 cultural al Arhiepisco- 
piei Timișoarei. La final, 
| în semn de gratitudine 
| și de apreciere pentru 
activitatea misionară, 
de a transmite mesajul 
evanghelic  mântuitor 
al Fiului lui Dumnezeu 
generațiilor succesive 
de creștini, Mitropolitul 
Banatului a oferit tuturor 
corurilor prezente câte o 
diplomă de participare, 
dar și daruri. 


Învierea 35 


La aproximativ ” 
30 km de Timi- 
şoara, în locali- 
tatea Satchinez, o 
familie de creştini 
trăieşte la mar- 
ginea sărăciei, dar 
luptă pentru sigu- 
ranţa celor 7 copii 
ai lor şi pentru 
educaţia lor. Au 
bătut la mai multe 
uși, dar singura 
care s-a deschis a 
fost ușa bisericii 
din Dumbrăviţa, 
situată în proximi- 
tatea Municipiului pg 
Timişoara, unde 
au găsit sprijin la BEE . AS 
părintele Vasile Baboș. Acesta de mai mulți ani oferă sprijin material, dar şi duhovnicesc familiei lancu din Satchi- 
nez. Preotul Vasile a contribuit la coșul zilnic de alimente pentru această familie numeroasă, aflată în dificultate. 
Tatăl copiilor a muncit în construcţii, dar s-a îmbolnăvit grav, nemaiputând să aducă hrana cea de toate zilele 
pentru întrega familie. 

Cunoscând problema majoră a acestei familii, preotul din Dumbrăviţa a apelat la ajutorul Părintelui Mitropolit 
loan, care, mișcat de credinţa acestora, a făcut tot posibilul ca și această familie să beneficieze de o casă nouă. 

Astfel, Chiriarhul Banatului alături de alți oameni de bine, au pus mână de la mână pentru a ridica această casă 
pentru familia aflată în dificultate, și care încearcă din răsputeri să ofere și o educaţie copiilor lor. 

În ajunul Marelui Praznic al Naşterii Domnului, Înaltpreasfinţitul Părinte loan a înmânat cheile casei şi a dăruit 
o icoană a Maicii Domnului acestei familii, care a avut multă credință în Dumnezeu. Dovada că rugăciunea le-a 
fost împlinită este aceea că nu s-au oprit din strigătul către Tatăl Ceresc, până ce nu au primit ceea ce inima lor 
cerea în ascuns. 


În Duminica a 31-a după 
Rusalii, sute de credincioși 
au venit la Catedrala 
Mitropolitană din Timişoara, 
1 pentru a participa la Sfânta 
Liturghie, oficiată de 
Înaltpreasfinţitul Părinte 
loan, Mitropolitul Banatului, 
împreună cu un sobor de 
preoţi și diaconi. După 
otpustul Dumnezeieștii 
Litur-ghii, Mitropolitul 
Banatului, împreună cu 
soborul slujitor, a oficiat 
slujba de pomenire pentru 
toţi participanţii la Marea 
Adunare Naţională de la 
îi Albalulia, din 1 decembrie 
ÎN 1018, eroii căzuţi în luptă, 

cei deportaţi în lagăre şi întemnițați între anii 1914-1918. La final, Înaltpreasfinţia Sa a rostit un cuvânt de învățătură, 
în care a explicat fragmentul evanghelic duminical. 

Imediat după sinaxa euharistică, la Muzeul Catedralei Mitropolitane a fost vernisată expoziţia cu tema: „Făuri- 
torii Marii Uniri”, expoziţie de portrete a maestrului Ştefan Popa Popa's cu personalităţile marcante ale Marii Uniri. 
Expoziţia este rodul trudei unui grup de istorici și a geniului creator al maestului Ştefan Popa Popa'S ca un prinos 
de recunoştinţă adus celor care, prin cuvânt, faptă și jertfă, demne de laudă, au înfăptuit, în condiţiile grele ale ter- 
minării Marelui Război, Unirea cea Mare, a Basarabiei, Bucovinei, Transilvaniei, Banatului, Crișanei și Maramureșului, 
cu ţara mamă, România. 


Vizită la sediul fundaţiei „Pentru Voi” 

Pe data de 3 PIgȚE 
decembrie, în 
întreaga lume se 
sărbătoreşte Ziua 
Internațională a per- 
soanelor cu dizabili- 
tăţi. Cu acest prilej 
Înaltpreasfinţitul 
Părinte loan, Mitro- 
politul Banatului 
a efectuat o vizită | 
la sediul Fundaţiei 
„Pentru Voi” situată 
pe strada Anton 
Bacalbașa 65 din 
Timişoara. 

Aici, Părintele 
Mitropolit a fost 
întâmpinat de 
către dna  Laila 
Onu, preşedintele 
fundaţiei și de per- 
sonalul calificat, 
care se îngrijește de 
beneficiarii Centrului de zi. Înaltpreasfinţia Sa a adus daruri acestor persoane constând în articole de îmbrăcăminte 
şi produse alimentare. Acceptând invitaţia dnei Laila Onu, IPS loan a vizitat atelierele de creaţie, unde acești oameni 
lucrează pentru a fi de folos lor, Centrului de zi, unde locuiesc, dar și comunităţii. Aceștia reușesc sub îndrumarea 
personalului specializat să confecţioneze articole de print, felicitări, afișe, ornamente specifice sărbătorilor de iarnă, 
primăvară, precum și alte obiecte hand made. 

La final, Părintele Mitropolit a luat masa împreună cu beneficiarii Centrului de zi și a semnat în cartea de onoare 
a fundaţiei, unde a specificat că și aceşti oameni, deși au grave deficienţe intelectuale, sunt frații noștri întru Hristos. 

În prezent, Fundaţia „Pentru Voi” oferă servicii sociale pentru 200 de adulţi cu dizabilităţi intelectuale şi familiile 
acestora. 


Eveniment al Facultăţii de Teologie din Timișoara 

Joi, 6 decembrie, de praznicul Sfântului lerarh Nicolae, la biserica parohiei Timişoara Fabric s-a săvârşit Sfânta 
Liturghie de către părinţii slujitori ai parohiei, împreună cu părintele conf. dr. Nicolae Morar, şeful catedrei de 
Teologie din cadrul Facultăţii de Litere, Istorie şi Teologie din Timişoara şi părinţii profesori ai Facultăţii. Au mai 
slujit părintele exarh Simeon Stana şi părintele protopop Mircea Szilagyi de la protopopiatul Timişoara II. De faţă 
au fost domni profesori, personal auxiliar de la Facultatea de Litere, Istorie şi Teologie şi studenţi ai Facultăţii, de 
asemenea numeroşi credincioşi. 

Cuvântul de învăţătură a fost rostit de părintele Marius Florescu de la Centrul eparhial. 

La finalul Sfintei Liturghii mai mulţi copii de la şcoli din cuprinsul parohiei, au interpretat câteva colinde. 

După acest 
moment, părin- 
tele paroh Cosmin 
Panţuru a rostit un 
cuvânt de  felici- 
tare pentru părin- 
„1 tele conf. dr. Nico- 
BN lae Morar, care a 
împlinit 65 de ani de 
viaţă şi 40 de ani de 
activitate didactică 
şi care şi-a sărbătorit 
“ şi onomastica. 

Cu vădită 
emoție a răspuns 
părintele sărbătorit, 
care a mulţumit 
pentru acest 
moment deosebit 
şi a prezentat 
credincioşilor pe 
fiecare părinte 

. slujitor în parte. 

A fost oferit şi volumul apărut cu binecuvântarea Înaltpreasfinţitului Părinte Mitropolit loan al Banatului, care 
cuprinde articole şi studii ale unor ierarhi, clerici şi teologi din ţară: 1993-2018. Un sfert de veac de învățământ teo- 
logic superior la Timişoara. Părintele conf. dr. Nicolae Morar — patru decenii de activitate şi 65 de ani de viaţă (Editura 
Astra Museum şi Editura Partoş, 2018, 364 pp.). 


Sâmbătă, 8 decembrie s-a 
desfășurat în parohia Giarmata ii 
Vii un eveniment religios-cultu- paie 
ral cu binecuvântarea și slujirea EN 
Înaltpreasfinţitului Mitropolit 
loan al Banatului. 

La orele dimineţii au fost 
sfințite Monumentul Eroilor și 
bustul revoluționarului pașoptist 
Avram lancu (1824-1872) de 
către un sobor de preoţi sub 
protia Înaltpreasfinţitului Mitro- 
polit. Au slujit cu acest prilej P. 
On. Părinţi loan Bude și Mircea 
Szilagyi, protopopi ai Protopopi- 
atelor Timişoara | și Timișoara |I, 
P, C. Părinţi Vasile Suciu, parohul 
locului, loan Mermeze, slujitor la 
parohia Giarmata Vii, preoţii de 
la Ghiroda, Bucovăţ, Dumbrăviţa, 
Pişchia și Timişoara (Aeroport, 
Freidorf, Pădurea Verde). . 

De la biserica parohială cu 
hramul „Nașterea Maicii Dom- 
nului” până la Căminul Cultural 

unde s-au desfășurat activitățile culturale, invitaţii și localnicii au mers în procesiune cu steag tricolor purtat de 
elevii Școlii Gimnaziale din Ghiroda împreună cu profesorii lor și oficialități locale și județene. 

Simpozionul Internaţional „Contribuţii ale Bisericii Ortodoxe Române la desăvârşirea statului naţional unitar 
român” a debutat printr-o rugăciune în sala mare a Căminului din localitate. Cuvântul de deschidere a aparținut 
Acad. Păun lon Otiman iar cel de binecuvântare Înaltpreasfinţitului loan. 

Copiii de la Școala din Ghiroda și cei de la cea din Giarmata Vii au pregătit un bogat program sărbătoresc compus 
din poezie și cântec patriotic. „Legenda României” și-a prezentat fiicele ei. 

Lucrările Simpozionului au debutat cu referatul „Doi francezi celebri - Generalul Henri Mathias Bertholot și Prof. 
Emmanuel de Maratonne — cum au cunoscut poporul român și România”. 

Au pregătit comunicări: academicieni, profesori universitari, cercetători ştiinţifici, scriitori, economiști, profesori, 
muzeografi, protopopi și preoți. Toate aceste contribuţii au fost publicate în volumul coordonat de părintele Vasile 
Suciu și tipărit la Editura Partoș a Arhiepiscopiei Timişoarei în 284 p.. 

Tematica a acoperit evenimentele din apropierea Marii Unirii din 1 Decembrie 1918, evenimentul de la Alba 
lulia în plan internaţional, naţional, al Bisericii dar și fapte și evenimente ale istoriei locale și culturii bănăţene ș. a.. 

Basarabia a fost reprezentată la sărbătorirea Unirii de la 1918 de la Giarmata Vii de dl. Vasile Frunză, primarul 
com. Răculești din Republica Moldova cu o delegaţie din localitate. Aceștia au interpretat două colinde din sat: 
„Sculaţi voi români plugari” și „Azi e ziua lăudată”. 

În partea a doua a Simpozionului au fost lansate 4 volume. Între acestea amintim volumul Relatări din Primul 
Război Mondial prezentate în presa ecleziastică din Banat, Editura Tritonic, București, 2018, 302 p. (autor Maria Alexan- 
dra Pantea). Cartea prezentată de Dr. Florin Popovici a fost definită ca o istorie a destinelor personale prin diverse 
relatări care au fost publicate în presa bisericească bănățeană. Al doilea volum, o plachetă de versuri intitulată 
Destăinuiri, Editura Kult, București, 2018, 43 p., autor Vasile Derunc (pseudonimul literarar al părintelui Vasile Suciu). 
Cartea oferă cititorilor crezul poetului, o poezie mărturisitoare încadrată în Trilogia vieții autorului: „Plecarea”, 
„Întoarcerea”, „Regăsirea”. Durerea, dorul, nostalgia după satul natal îşi găseşte plinirea în Regăsirea întru credinţă. 

Simpozionul s-a încheiat prin colindă și cântec național interpretat de Corul Parohiei dar și Ansamblul Folcloric 
din localitate cu participarea prof. Carmen Biruescu și Ramona Sarchiz. 

O zi de rugăciune, cântec și rostire românească realizată prin grija și efortul P. On. părinte Vasile Suciu împreună 
cu câteva instituţii partenere: Academia Română, filiala Timişoara, Mitropolia Banatului, Consiliul Judeţean Timiș, 
Consiliul Local și Primăria Ghiroda, Universitatea de Vest, Liceul de Arte Plastice din Timişoara, Muzeul Satului 
Bănățean, Asociaţia Publiciştilor Presei Rurale din Banat şi Școala Gimnazială din Ghiroda. 

Din partea Parohiei Birda a participat la lucrările Simpozionului părintele dr. Valentin Bugariu care a pregătit 
comunicarea „Crâmpeie de luptă naţională pentru Unire la Gătaia”. 

Ziua Naţională a României sărbătorită la Lugoj 


Ziua de 1 Decembrie a fost 
sărbătorită și în orașul de pe 
Timiş printr-un ceremonial reli- 
gios militar. Activitatea a avut 
loc în centrul orașului, în faţa 
; binecunoscutului monumental 
Soldatului cu pușca și a debutat 
cu întâmpinarea oficialităților 
locale și cu intonarea Imnului 
de Stat al României. 

A urmat oficierea serviciu- 
lui religios către un sobor de 
preoţi din oraș, având în frunte 
pe P. On.loan Cerbu, Protopopul 
Lugojului. Manifestarea a con- 
 tinuat cu discursul Domnului 
' Primar, Prof. Ing. Francisc Bol- 
dea și cu depuneri de coroane 

și jerbe de flori din partea Primăriei, Armatei, Poliţiei, Pompierilor, a formațiunilor politice, veteranilor de război și 
asociaţilor de revoluționari. 

Activitatea a luat sfârșit printr-o defilare a militarilor din cadrul Batalionul 183 Artilerie Mixtă General „Ion Dra- 
galina” Lugoj, a Poliţiei Municipale, a Poliţiei Locale și a Pompierilor din oraș. 


Duminică, 9 decem- III 
brie a fost oficiată Taina 
Sfântului  Maslu de 
obște în biserica cu hra- 
mul „Adormirea Maicii 
Domnului” din parohia 
Ferendia. 

La iniţiativa P. C. 
Părinte Tiberiu Dan 
Gherasim, parohul 
locului au slujit P. On. 
Părinte loan Prisăcean, 
protopopul  Detei și 
P. C. Părinţi Valentin 
Bugariu (parohia Birda), 
Zoran Milovanov (paro- 
hia Berecuţa), Damian 
Griguţă (parohia Gher- 
man) şi Sebastian Andrei 
Petrescu (parohia Perco- 
sova). 

Cuvântul de 
învățătură a fost susţinut SR 3 
de Preaonoratul Părinte Protopop, care oriilăă de la Evanghelia Duminicii (Luca 13, 10-17) a vorbit de stăruința 
în credinţă a femeii gârbove care căuta vindecare în sinagogă. Aceasta o și primește vindecare. Gârbovirea este 
şi un simbol al greutăţii patimilor şi păcatelor. La final a dorit tuturor credincioşilor sărbători binecuvântate cu 
lumină și speranţă. 

După Taina Sfântului Maslu, preoți și credincioși au cântat colinde. 


_. a vi na ia ast 7 Uz PD RD Ra RO Duminică, 16 
UI ră ră pa decembrie, după 

- $| Ig] ijĂ fe Deal 1 39 dp e a 5 | otpustulSfintei Litur- 

Ai fr LA PR A la Pa ghii a avut loc în bise- 


rica cu hramul „Sfinţii 
Arhangheli Mihail și 
Gavriil” din localita- 
tea Sângeorge, filie 
a parohiei Birda, cea 
de-a Il-a ediţie a Con- 
certului de Colinde 
„Min colindătorii cum 
veneau odată.... 
Conceput ca ves- 
tire a Naşterii Domnu- 
lui și destinat copiilor, 
activitatea se dorește 
o promovare a colin- 

delor tradiționale românești, a mesajului acestora dar și a măiestriei interpretative. Au colindat anul acesta șase 
copii din parohie şi filie: Scrofan Tudor, Filip Bogdan, Birdean Daria, Bud Darian, Țibuleac Roberta și Scrofan Denisa. 
Pe lângă colinde tradiţionale au fost interpretate unele cu caracter local: „Pleacă Lina la fântână” dar și altele 
aparţinând altor provincii folclorice: „Am pornit cu colindatul”. 

Prin toate colindele interpretate au fost împărtășite valori ale spiritualităţii românești: iubirea de ţară, munca, 
ospitalitatea și dărnicia, s-au făcut urări de belșug și sănătate celor colindați. 


Praznicul Naşterii Dom- 
nului a fost pregătit de cete 
de colindători care au vestit 
credincioșilor de apropierea 
praznicului. În Ajun de Cră- 
ciun a fost oficiată Vecernia 
unită cu Litia. 

ge În prima zi de Crăciun a 
= 000 fost oficiată Utrenia urmată de 

Sfânta Liturghie. La momentul 
. potrivit mai mulţi copii și tineri 
din parohie s-au împărtășit cu 
Trupul şi Sângele Domnului. 

La priceasnă a fost citită 
„Pastorala la Nașterea Dom- 
nului” a Înaltpreasfinţitului 
Mitropolit loan. 

După otpustul Sfintei Litur- 
ghii mai mulţi copii au vestit 
bucuria Nașterii Domnului. 
Prin glasul cristalin, portul 
popular al acestora și clinchet de clopoței Pruncul lisus și-a pg sătas și în sufletele credincioşilor din Birda. 

Atât colindătorii, cât și toţi copiii au primit daruri din partea parohiei. Credincioșii au primit numărul 28 al revistei 
de cultură și religie rurală „Arhanghelul” Publicaţia a fost însoţită de un calendar creștin-ortodox de buzunar pe 2019. 


Între activităţile pastorale şi misionare ale Bisericii Ortodoxe Române cl Snniico a Mare, se regăseşte și 
activitatea  filantropică $ 7 
a Comitetului parohial 
„Sfântul lerarh Nicolae”; 

„Săptămâna milei 
creştine”, săvârșită după > 
îndemnul Mântuitorului: 
"Căci flămând am fost 
şi Mi-aţi dat să mănânc; 
însetat am fost şi Mi-aţi 
dat să beau; străin am a 
fost şi M-aţi primit” (Matei 
25,35), a adus bucurie și 
mângâiere în familiile 
nevoiaşe ale parohiei. 

Înainte de Crăciun, 
am vizitat 40 de familii 
nevoiașe la domiciliu, 
dăruindu-le alimente | 
şi îmbrăcăminte, apoi 

ne-am deplasat la Spitalul Orăşenesc Secţia Pediatrie și Secția Cronici unde sunt bătrâni bolnavi și neputincioşi, 
(unii fără aparţinători), pentru a le arăta că nu sunt singuri. Prin prezenţa noastră repetată și prin cele dăruite am 
dorit să le umplem sufletul de bucurie. 

Acţiunea noastră a determinat de-a lungul timpului implicarea multor oameni cu suflet, astfel că în Ajunul 
Crăciunului am continuat filantropia împreună cu angajaţii ISU Banat, subunitatea de Pompieri Sânnicolau Mare 
la alte cazuri sociale. 

Sperăm că astfel Nașterea minunată a Pruncului lisus, a fost petrecută într-o adevărată Lumină de sărbătoare, 
iar binecuvântarea Cerească s-a revărsat peste toţi credincioşii parohiei noastre (a consemnat preot Călin Cioban). 


3.3 Batalionului 183 


Ya Artilerie Mixtă Gene- 

if! ral „lon Dragalina” 
Lugoj a fost atent în 
1 zilele de sărbători și 
şi-a îndreptat privirile 
și asupra generațiilor 
; din care fac parte 
părinţii şi bunicii 
noștri. În acest sens 
la iniţiativa domnului 
comandant, Col. 
lon Teca, împreună 
i cu Asociaţia Militar 
Culturală „Sfân- 
tul Gheorghe” și 
Clubul Lions „Ana 
Lugojana” a fost 
demarată o acţiune 
social-filantropică la 
Căminul de Seniori 
„Anita Heim” unde 
au fost distribuite 
alimente necesare 
bunei funcţionări a 
bucătăriei instituţiei, 
precum și diferite 
daruri ce au fost 
împărțite vârstnicilor. 
XP i Bătrânii au fost încân- 
3000 zei BR i a 3 tanţi şi de colindele 
sas ti AER DID a O a «va za 2 interpretate de către 
militarii lugojeni și de către oaspeţii de la Ansamblurile „Perla Banatului” și „Voinicelul”. Grupurilor amintite s-a 
alăturat şi solistul de muzică populară Dorin Biriş (Coșbuc). 

Activitatea a luat sfârșit printr-un dialog între oaspeţi și bătrânii instituţionalizaţi în acest cămin. Acţiunea 
militarilor vine în urma unei activități de donare de sânge ce a avut loc zilele trecute la Spitalul Municipal „Dr. Teo- 
dor Andrei”, în urma căreia participanţii au donat din proprie iniţiativă tichetele valorifice primite pentru acţiuni 
caritabile. 

Piatra de temelie pentru Căminului de seniori „Anita Heim” a fost pusă în anul 1992, iar doi ani mai târziu, 
instituţia a început să funcţioneze, inaugurarea având loc la 23 martie 1994, când și-a deschis şi porţile pentru 
bătrânii care nu mai puteau fi ajutaţi de familiile lor. La ora aceea, Lugojul nu dispunea de un cămin de bătrâni, 
toţi vârstnicii asistați fiind transferați la Centrul de la Găvojdia. În momentul de faţă instituţia are în grijă un număr 
de 22 de persoane (a consemnat preot militar al Garnizoanei Lugoj, Emanuel Gafiţa). 

Campanie umanitară la parohia Jdioara 

În perioada 1-22 decembrie, în prag de sărbătoare a Naşterii Mântuitorului lisus Hristos a avut loc campania 
umanitară „În ajutorul lui Moş Crăciun”, în parohia Ortodoxă Jdioara cu hramul Sfinţii Apostoli Petru și Pavel din 
Protopopiatul Lugoj. 

Campania a avut ca scop principal aducerea pe chipurile unor copilași din familii defavorizate, lumină și zâmbet, 
prin oferirea unor daruri constând în ghetuțe, geci si căciuli, dulciuri, dar şi alimente neperisabile. Acest lucru a fost 
posibil cu implicarea tinerilor voluntari din parohia noastră, care au arătat multă dragoste și dăruire în misiunea 
lor, a credincioșilor din parohie care au răspuns afirmativ iniţiativei noastre, dar şi a unor sponsori din orașele 
apropiate. Astfel, în cadrul acestei campanii, s-a adunat suma de 4200 lei, din care au fost achiziționate 14 perechi 
de ghetuțe, 14 geci groase de iarnă, 14 căciuli şi multe alte accesorii vestimentare, toate fiind noi. 

Toate acestea au fost dăruite în Duminica dinaintea Nașterii Domnului, 23 decembrie, după Sfânta şi Dumne- 
zeiască Liturghie și au fost împărţite de către tinerii implicaţi tuturor beneficiarilor, simțind şi trăind real bucuria 
de pe chipurile lor. Se cuvine să mulţumim pe această cale Bunului Dumnezeu care ne-a ajutat să împlinim ceea 
ce ne-am propus, credincioșilor ce au ajutat la aducerea bucuriei în inimile acestor copilași în prag de mare Praz- 
nic Împărătesc, dar și tuturor sponsorilor implicaţi. „Slavă întru cei de sus lui Dumnezeu şi pe pământ pace, între 
oameni bunăvoire!”. 


Festival de colinde la parohia Timișoara, Zona Dacia 

La biserica cu hramul „Pogorârea Sfântului Duh” a Parohiei Timișoara - Zona Dacia, s-a desfăşurat sâmbătă 8 și 
duminică 9 decembrie, festivalul coral de colinde „Cântecele Betleemului”, ajuns la a XIV-a ediţie. 

Moderatorul evenimentului a fost pr. protopop loan Bude, Protopopiatul Timișoara |, care a evindenţiat în 
cuvântul său caracterul de uniune al colindelor tradiționale, și în acest mod se împlineşte cuvântul Scripturii din 
Evanghelia de la loan capitolul 17, 21. 

Timp de două zile, evenimentul a întrunit în acest an 13 coruri și grupuri vocale: Corul, Apostolia”a Parohiei Timişoara 
Viile Fabric, Corul,„Inocentia”, al Parohiei Timișoara-Zona Dacia, Corul Sfântul Dimitrie al Parohiei Dudeștii Noi, Corala 
Ortodoxă „Filaret Barbu”a Protopopiatului Lugoj, Corul„Doina Banatului” al Parohiei Timișoara-losefin, Corul,Theo- 
fora Dacica Timisiensis” al Parohiei Timişoara - Zona Dacia, Corul „Soarelui”al Școlii Gimnaziale Nr. 30 din Timişoara, 
Corul claselor de Teologie Ortodoxă din cadrul Colegiului Naţional Pedagogic,„Carmen Sylva”, Timişoara, Corul Armo- 
nia al Parohiei Săcălaz, Corul Învierea al Parohiei Foeni, Corul vicariatului Greco-Catolic Timişoara 700, Corul Catedra- 

lei Ortodoxe Sârbe | 
Timișoara-Cetate 
și Corala „Epifania” 
al Protopopiatelor | 
Ortodoxe Române ha 
din Timişoara. 
Juriul Festivalu- 
lui de colinde „Cân- 
tecele Betleemului” 
a fost format din 
părintele arhiman- 
drit Simeon Stana, 
exarhul  Mănăsti- 
rilor din Arhiepis- 
copia Timişoarei, | 
preotul lect. dr. 
Marius Florescu 
de la Facultatea de 
Teologie din Timi- 
şoara, dirijorul şi 
compozitorul Cos- e 


PO i 


tin Gheorghe de la Filarmonica Banatul din Timişoara și Prof. univ. dr. Ovidiu Giulvezan de la Facultatea de Muzică 
din Timişoara. 

La final, din partea parohiei Timișoara-Dacia, toate ansamblurile corale au primit daruri, diplome și flori, pentru 
interpretarea frumoaselor colinde românești, ce au adus în sufletul credincioșilor prezenţi bucuria Naşterii Dom- 
nului lisus Hristos. 


Părintele pensionar Livius Dirina a trecut la Domnul 


În dimineaţa zilei de 17 noiembrie 2018, a trecut la cele veşnice preotul pensionar 
Livius Dirina. 
Preotul Livius Dirina s-a născut la data de 12 noiembrie 1950 în localitatea Becicherecu 
Mic, din părinţii Constantin și Letiţia. La Rusaliile anului 1951 familia a fost dusă în Bărăgan. 
i Dupăîntoarcerea din Bărăgan a urmat școala primară în satul natal, apoi Seminarul teologic 

| din Caransebeș pe care l-a absolvit în anul 1971. A fost hirotonit preot pe seama parohiei 
i Lunga, unde a funcţionat de la data de 01 ianuarie 1973 până la data de 1 ianuarie 1975, 
când a fost transferat la parohia Obad unde a slujit până la data de 25 iulie 1978. La data 
I de 1 aprilie 1986 a fost numit preotla parohia Macedonia, unde a funcţionat până la data 
de 1 iunie 1993, când a fost transferat la parohia Cebza, unde a slujit până la data de 1 
„| decembrie 2011, cânda cerut pensionarea anticipată. 
Duminică, 18 noiembrie, rămăşiţele pământeşti ale preotului Livius Dirina au fost depuse 
în biserica din parohia Obad. Prohodirea a fost săvârșită în ziua de luni, 19 noiembrie, de 
un sobor de 9 preoți, în frunte cu protopopul loan Prisăcean, care a rostit și un cuvânt din 
partea Chiriarhului 

Trupul neînsufleţit al preotului a fost condus de membrii familiei, rude și credincioși 
din Obad, Cebza și Macedonia, la cimitirul din Obad, unde a fost depus în cavoul familiei, 
alături de al soţiei Zoia Dirina, cu care a fost căsătorit din anul 1977 și cu carea avut 2 copii, 
Alin-Liviu Dirina, născut la data de 27 iulie 1978 și Claudiu Ciprian Dirina, născut la data 
de 2 decembrie 1990. 
Dumnezeu să-l odihnească în pace, împreună cu toți drepţii Săi! 

REPARAŢII IMPORTANTE LA CATEDRALA 
MITROPOLITANĂ DIN TIMIŞOARA 


Arhidiacon ing. TIMOTEI ANIŞORAC 
- Consilier Patrimoniu și Construcţii Bisericești (Coordonator General de Proiect) 


În cursul anului 2018, în urma unor evenimente nefericite și mai 
ales a furtunilor vijelii din 17 septembrie 2017, când s-au produs avarii 
importante la turnurile și acoperișurile bisericilor și caselor parohiale la 
36 de obiective, cu binecuvântarea Înaltpreasfinţitului Mitropolit loan 
al Banatului, prin grija sectorului Patrimoniu şi Construcţii Bisericești au 5 
fost remediate pagubele prin: restaurarea integrală și montarea crucii = 
ornament cu mitră din zona altarului și hornul de pe absida altarului, 
reparațiile avariilor la nivelul învelitorii din ţiglă solzi la toate turnurile Ș 
şi acoperișurile la Catedrala Mitropolitană din Timișoara și s-au executat 
şi repus pe poziţie cu ajutorul macaralelor turnurile bisericilor Ghilad, 
Toager, Remetea Mare, Voiteg, Beragsau Mare, Vucova, Bichigi și Valcani. 

Activitatea de restaurare a crucii ornamentale tip mitră-corespon- 
dentă turnului altarului catedralei Mitropolitane din Timișoara "Sfinţii : 
Trei lerarhi”- monument istoric au constat din: 

- refacere cadru suport din profile metalice tip L, galvanizate și vopsite 
în câmp electrostatic; 

- refacere ornamente din platbande de cupru; 

- restaurare şi remodelare lentile din cupru, zincare în baie electrosta- 
tică, aurire lentile şi bulb cruce cu aur de 24 karate în câmp electrostatic; 

- montaj și fixare pe suport 
turn cu ajutorul a doua macarale, 
echipe de alpiniști, pompieri la o 
înălțime de 40 m. 

Operaţiunea de restaurare a 
crucii ornamentale de tip mitră, a 
fost o acţiune dificilă pentru că s-a 
pierdut capacitatea de a construi 
şi restaura cu tehnici şi materiale 
de la nivelul anului 1946 (tinichi- 
gii mai în vârstă din ateliere din 
orașul Lugoj). 

Au fost obținute toate avizele 
necesare. Expertiza tehnică a fost 
elaborată de prof. dr. ing. Marin 
Marin. Proiectul de arhitectură și 
schiţe de montaj au fost realizate 
de arhitect Dan Martin Lescoiu. 
Au fost obţinute avize de la 
Direcţia Regională de Cultură și 
Patrimoniu, precum și autorizaţia 
de construire în regim de urgenţă 
- eliberată de Primăria Municipiu- 

lui Timișoara. 

AGENDA ÎNALTPREASFINŢITULUI PĂRINTE 
dubioasă IOAN AL BANATULUI 


1 noiembrie 
- A prezidat examenul pentru obținerea gradului profesional | în preoție, respectiv colocviul de admitere la 
gradul |, desfășurat în Sala festivă a Centrului Eparhial. 


5 noiembrie 
- A primit pe doamna prof. univ. dr. ing. Florica Manea, de la Universitatea Politehnică Timişoara. 


6 noiembrie 
- A primit pe domnul Florin Bucur, primarul localităţii Moșniţa Nouă, dimpreună cu preotul paroh lonică Gâţă, 
din localitate. 


7 noiembrie 
- A primit pe preotul paroh George Moșneguţu, de la parohia Blașcovici, din protopopiatul Timișoara |; 
- A primit pe preotul paroh lulian Mateș, de la parohia Cernăteaz, din protopopiatul Timișoara II. 


8 noiembrie 
- A efectuat vizite pastorale în eparhie. 


9 noiembrie 

- A primit pe domnul ing. dr. Ilie Vlaicu, directorul societății Aquatim, din Timișoara; 

- A primit pe domnul Coriolan Garboni, directorul Filarmonicii de Stat Banatul, din Timișoara; 

- A primit pe părintele conf. univ. dr. Nicolae Morar, de la Facultatea de Teologie Ortodoxă din Timișoara; 
- A primit pe protosinghelul Matei Buliga, starețul mănăstirii “Sf. Cuv. Paraschieva” Dobrești. 


12 noiembrie 

- A participat la Mănăstirea Timișeni — Șag, la Simpozionul Naţional cu tema: „Anul centenar al Marii Uniri. 
Consideraţii istorice şi teologice”, organizat de Facultatea de Litere, Istorie și Teologie din cadrul Universităţii de 
Vest din Timișoara, cu prilejul împlinirii a 100 de ani de la înfăptuirea Marii Uniri. 

13 noiembrie 
- A prezidat şedinţa Permanenţei Consiliului Eparhial. 


14 noiembrie 
- A fost felicitat la reședința mitropolitană cu ocazia zilei de naștere de către autorităţile locale și judeţene, clerici 
şi credincioşi ai eparhiei noastre. 


15 noiembrie 

- A primit pe domnul Coriolan Garboni, directorul Filarmonicii Banatul din Timișoara, dimpreună cu domnul 
Mihai Sandu, consilier local la Consiliul Local Timișoara ; 

- A primit pe domnul Victor Hotean, primarul comunei Giera, dimpreună cu preotul paroh Gheorghe Danciu, 
de la parohia Toager, din protopopiatul Deta ; 

- A primit pe domnul doctor Mircea Ciorcan, din Timișoara. 


19 noiembrie 
- A susținut conferinţa cu tema "Lungul drum spre Unire” la Casa de Cultură din Beiuș, jud. Oradea. 


21 noiembrie 
- A participat la Sfânta Liturghie la parohia Sânandrei Colonie, din protopopiatul Timișoara | și a binecuvântat 
lucrările de la paraclisul de iarnă al bisericii. 


24 noiembrie 
- A participat la prima slujbă din Catedrala Naţională de la București, alături de Preafericitul Patriarh Daniel şi 
alţi ierarhi ai Sfântului Sinod, cu prilejul pomenirii eroilor neamului românesc, hramul principal al Catedralei. 


25 noiembrie 

- A coliturghisit la prima Sfântă Liturghie oficiată la Catedrala Naţională din București, de către Sanctitatea Sa, 
Bartolomeu, Patriarhul Ecumenic de Constantinopol și Preafercicitul Părinte Daniel, Patriarhul Bisericii Ortodoxe 
Române, alături de toţi membrii ierarhi ai Sfântului Sinod. 


27 noiembrie 

- A primit pe domnul ec. Nicu Avram, directorul Poștei Române - filiala Timiș. 

- A primit pe preotul paroh Daniel Otescu, de la parohia Belin, din protopopiatul Lugoj. 

- A primit pe doamna arhitect Diana Belci, conf. univ. dr. la Facultatea de Arhitectură și Urbanism din Timișoara, 
managerul proiectului "Ambulanţa pentru monumente” ce vizează bisericile de lemn din judeţul Timiș, dimpreună 
cu domnul ing. Dan Țicle, din Timişoara - diriginte de şantier. 

- A primit pe preotul paroh Andrei Chiriliuc, de la parohia Babșa, din protopopiatul Lugoj. 

- A participat la prezentarea volumului "Deliberatio Gerardi Moresenae aecclesiae episcopi supra hymnum 
trium puerorum Ad Isingrimum liberalem”, manifestare inițiată de Dioceza catolică de Timișoara și desfășurată la 
Casa "Adam Muller Guttenbrunn”, din Timișoara. 


28 noiembrie 
- A primit pe preotul paroh Eugen Murgu, de la parohia Timișoara Zona Soarelui, din protopopiatul Timișoara |l; 
- A primit pe domnul inginer loan Bohancanu, primarul localităţii Beba Veche, jud. Timiș . 


30 noiembrie 

- A slujit Sfânta Liturghie la Catedrala Naţională din București, alături de Preafericirea Sa, Teofil al III-lea, Patriar- 
hul lerusalimului și a întregii Palestine, respectiv Preafericitul Părinte Daniel, Patriarhul Bisericii Ortodoxe Române, 
dimpreună cu alţi ierarhi, membri ai Sfântului Sinod. 


A consemnat preot MARIUS SFERCOCI 


48 Învierea 


